**VILNIAUS RAJONO SAVIVALDYBĖS ADMINISTRACIJOS**

**ŠVIETIMO SKYRIUS**

**VILNIAUS RAJONO SAVIVALDYBĖS**

**2020 METŲ ŠVIETIMO APŽVALGA**

**2021-01-15**

**Vilnius**

**TURINYS**

SAVIVALDYBĖS ŠVIETIMO PLANAI IR PRIORITETAI ........................................................... 3

SAVIVALDYBĖS ŠVIETIMO ĮSTAIGŲ TINKLAS ...................................................................... 3

ŠVIETIMO ORGANIZAVIMAS ...................................................................................................... 4

ŠVIETIMO PASLAUGOS ................................................................................................................ 5

MOKINIŲ LAIMĖJIMAI ................................................................................................................ 24

MOKINIŲ PASIEKIMAI ................................................................................................................ 36

TOLIMESNĖ ABITURIENTŲ VEIKLA ....................................................................................... 44

ŠVIETIMO ĮSTAIGŲ PEDAGOGINIAI DARBUOTOJAI ........................................................... 48

ŠVIETIMO ĮSTAIGŲ INFRASTRUKTŪRA IR UGDYMO APLINKA ...................................... 53

ŠVIETIMO FINANSAVIMAS ....................................................................................................... 59

**SAVIVALDYBĖS ŠVIETIMO PLANAI IR PRIORITETAI**

Švietimo paslaugų prieinamumas ir jų kokybė yra prioritetinė Vilniaus rajono savivaldybės sritis, nes būtent švietimas lemia visuomenės pažangą, saugo ir kuria tautos tapatybę bei perduoda vertybes. Todėl Savivaldybės tikslas – kokybiškas švietimas kiekvienam, kuris padėtų įveikti socialinę atskirtį ir kiekvienam mokiniui pasiekti pačių geriausių rezultatų.

2020 m. Vilniaus rajono savivaldybėje toliau buvo įgyvendinamas Vilniaus rajono savivaldybės strateginio plėtros plano 2016–2023 m. ilgalaikės plėtros prioritetas švietimo srityje – **kokybiško ir prieinamo švietimo, laisvalaikio bei socialinių paslaugų visuomenei užtikrinimas**, taip pat Vilniaus rajono savivaldybės 2020–2022 metų strateginio veiklos plano **Švietimo kokybės ir prieinamumo gerinimo programa** bei Švietimo skyriaus 2020 metų veiklos planas, atsižvelgiant į metinius rajono švietimo prioritetus:

1. Orientuotis į skirtingus mokinių poreikius, skirti dėmesį kiekvienam mokiniui;

2. Plėtoti prevencines programas, skirtas patyčioms ir smurtui mokyklose mažinti;

3. Gerinti gimtųjų ir valstybinės kalbų ugdymo kokybę;

4. Skirti daugiau dėmesio pilietiniam ir dvasiniam ugdymui;

5. Ugdymo procese plačiau panaudoti ugdymo aplinkos ir erdvių (virtuali ugdymosi erdvė, gamtamokslės laboratorijos, menų ir sporto erdvės, šiuolaikinės bibliotekos, lauko klasės) teikiamas galimybes.

**ŠVIETIMO ĮSTAIGŲ TINKLAS**

2020 m. Savivaldybėje veikė 39 bendrojo ugdymo mokyklos (iš jų: gimnazijų – 24, pagrindinių mokyklų – 10, pagrindinė mokykla-daugiafunkcis centras – 1, pradinių mokyklų – 2, mokyklų-darželių – 2) ir 20 neformaliojo ugdymo įstaigų (iš jų: ikimokyklinio ugdymo įstaigų – 16 (vaikų darželiai – 6, vaikų lopšeliai-darželiai – 10), neformaliojo vaikų švietimo ir formalųjį švietimą papildančio ugdymo mokyklų – 4 (meno mokyklos – 2, muzikos mokykla – 1, sporto mokykla – 1), iš viso **59 savivaldybės švietimo įstaigos**, iš kurių 14 švietimo įstaigų turėjo dar 17 skyrių, bei savivaldybės pagalbos mokiniui, mokytojui ir mokyklai įstaiga – Vilniaus rajono savivaldybės pedagoginė psichologinė tarnyba.

**Vilniaus rajono savivaldybėje išsaugotas švietimo įstaigų tinklas**

Kadangi Vilniaus rajonas yra daugiatautis Lietuvos rajonas, jo švietimo įstaigų tinklą sudarė optimalus švietimo įstaigų skaičius įvairiomis ugdomosiomis kalbomis, kuris užtikrino galimybę visiems rajono mokiniams ugdytis gimtąja kalba. Siekiant išsaugoti švietimo įstaigų tinklą mažos švietimo įstaigos reorganizuojamos prijungimo būdu arba atliekami jų vidaus struktūros pertvarkymai. Todėl nuo 2020 m. rugsėjo 1 d. buvo reorganizuotos 4 savivaldybės švietimo įstaigos prijungimo būdu: Bezdonių vaikų darželis buvo prijungtas prie Bezdonių Julijaus Slovackio gimnazijos, Medininkų vaikų darželis – prie Medininkų šv. Kazimiero gimnazijos, Rukainių vaikų darželis – prie Rukainių gimnazijos ir tapo ikimokyklinio ugdymo skyriais bei Rudausių daugiafunkcis centras buvo prijungtas prie Nemenčinės vaikų darželio ir tapo Nemenčinės vaikų darželio skyriumi Rudausių daugiafunkciu centru.

**Vilniaus rajono savivaldybės švietimo įstaigų tinklo plėtra**

Nuo 2020 m. rugsėjo 1 d. dviejose savivaldybės bendrojo ugdymo mokyklose buvo įsteigtos specialiosios klasės intelekto ir įvairiapusių raidos sutrikimų turintiems mokiniams ugdyti lietuvių bei lenkų mokomosiomis kalbomis: Sudervės Mariano Zdziechovskio pagrindinės mokyklos Rastinėnų pradinio ugdymo skyriuje – pagal pradinio ugdymo individualizuotą programą, o Zujūnų gimnazijos Čekoniškių pagrindinio ugdymo skyriuje – pagal pagrindinio ugdymo individualizuotą programą.

**ŠVIETIMO ORGANIZAVIMAS**

2020 m. šalyje paskelbus karantiną, vykdant Lietuvos Respublikos Vyriausybės 2020 m. kovo 14 d. nutarimą Nr. 207 „Dėl karantino Lietuvos Respublikos teritorijoje paskelbimo“ ir Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. kovo 12 d. sprendimą Nr. V-351 „Dėl koronaviruso (COVID-19) valdymo priemonių“, savivaldybėje buvo nustatyti neatidėliotini darbai, būtini teikti tiesiogiai asmenims karantino metu, kurių prieinamumas ir nepertraukiamas teikimas privalo būti užtikrintas prioritetine tvarka, tai yra ikimokyklinio, priešmokyklinio, bendrojo ugdymo, neformaliojo vaikų švietimo bei formalųjį švietimą papildančio ugdymo organizavimo (nuotoliniu būdu) koordinavimas, savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas bei mokinių nemokamo maitinimo savivaldybės mokyklose ir savivaldybės teritorijoje įsteigtose nevalstybinėse mokyklose administravimas.

Siekiant apsaugoti savivaldybės mokinius ir švietimo įstaigų darbuotojus bei užtikrinti sklandų jų darbą pirmuoju pandemijos laikotarpiu buvo priimti sprendimai dėl visų mokinių ugdymo nuotoliniu mokymo proceso organizavimo būdu, o pasibaigus ugdymo procesui vidurinio ugdymo programos baigiamosios klasės mokiniams buvo organizuotos konsultacijos mokykloje, skirtos pasirengti brandos egzaminams, bei teikta mokiniams kita švietimo pagalba. Antruoju pandemijos laikotarpiu ugdymas mokyklose pagal pagrindinio ir vidurinio ugdymo programas buvo vykdomas nuotoliniu būdu, o vaikams, ugdomiems pagal ikimokyklinio ir priešmokyklinio ugdymo programas, buvo rekomenduojama dalyvauti ugdymo procese tik tiems, kurių tėvai (įtėviai, globėjai) neturi galimybių dirbti nuotoliniu būdu.

Karantino metu buvo užtikrintas mokinių nemokamas maitinimas teikiant sausus maisto davinius, kurie buvo išduodami nemokamai maitinamų vaikų tėvams, globėjams, seneliams, vyresniems broliams ar seserims, nesimokantiems toje švietimo įstaigoje, ir dalijami vieną kartą per savaitę arba vieną kartą per dvi savaites. O šeimoms, neturinčioms galimybės atvažiuoti ir atsiimti sausų maisto davinių, mokykliniais autobusais jie buvo pristatomi į namus. Taip pat savivaldybės švietimo įstaigose buvo užtikrintas tinkamas aplinkos valymas bei dezinfekcija.

**ŠVIETIMO PASLAUGOS**

2020 m. Savivaldybėje buvo teikiamos įvairios švietimo paslaugos rajono vaikams, mokiniams ir suaugusiesiems: ikimokyklinis bei priešmokyklinis vaikų ugdymas, bendrasis mokinių ugdymas pagal pradinio, pagrindinio ir vidurinio ugdymo programas, specialiųjų ugdymosi poreikių mokinių ugdymas pagal pradinio ir pagrindinio ugdymo individualizuotas programas, neformalusis vaikų švietimas bei formalųjį švietimą papildantis ugdymas meno, muzikos ir sporto mokyklose, švietimo ir psichologinė pagalba, popamokinis mokinių užimtumas, nemokamas maitinimas, pavėžėjimas, vaikų poilsis, neformalusis suaugusiųjų švietimas, vykdoma projektinė bei prevencinė veikla, mokinių užimtumo ir gabumų plėtojimas, sveikatos stiprinimas bei sveikos mitybos įpročių ugdymas.

Be to, 2020 m. patvirtintas Vilniaus rajono savivaldybės mokyklų, padedančių tėvams (globėjams, rūpintojams) organizuoti vaikų ugdymą (ugdymąsi) šeimoje pagal priešmokyklinio, pradinio, pagrindinio, vidurinio ugdymo bendrąsias programas, sąrašas.

**Kasmet atidaromos naujos ikimokyklinio ugdymo grupės**

Vilniaus rajono savivaldybė Lietuvoje yra viena iš nedaugelio savivaldybių, galinti didžiuotis gyventojų skaičiaus augimu. Seniūnijose, esančiose arčiausiai Vilniaus miesto ribų, įsikuria naujai atvykstančios jaunos šeimos su mažamečiais vaikais, todėl čia esančiose ikimokyklinio ugdymo įstaigose vietų ne visada pakanka. Suprasdama ikimokyklinio amžiaus vaikų ugdymo aktualumą, Vilniaus rajono savivaldybė nuolat gerina gyventojų ikimokyklinio ugdymo prieinamumo galimybes ir plečia ikimokyklinių įstaigų tinklą. Norėdama patenkinti augantį gyventojų poreikį, Vilniaus rajono savivaldybė kasmet atidaro mišrias ikimokyklinio ir priešmokyklinio ugdymo grupes bendrojo ugdymo mokyklose, jei jose yra galimybės sudaryti tam tinkamas ugdymosi sąlygas ir leidžia higienos normų reikalavimai, stato naujas bei rekonstruoja-renovuoja senas ikimokyklinio ugdymo įstaigas, kurių patalpose atidaromos naujos ikimokyklinio ugdymo grupės.

Sprendžiant ikimokyklinio ugdymo vietų trūkumo problemą Vilniaus rajono Avižienių ir Riešės seniūnijose, Savivaldybė 2020–2022 m. planuoja naujo (125 vietų) vaikų lopšelio-darželio statybą Didžiojoje Riešėje, kuriame veiks 8 ikimokyklinio ugdymo grupės, iš jų 2 grupės bus skirtos specialiųjų ugdymosi poreikių vaikams.

Pagal Savivaldybės 2020–2022 metų strateginį veiklos planą 2020 m. taip pat buvo įgyvendinti arba įgyvendinami šie ikimokyklinio ugdymo paslaugų prieinamumą didinantys projektai: **Marijampolio** vaikų lopšelio-darželio modernizavimas, praplečiant pastatą, **Pagirių** ,,Pelėdžiuko“ vaikų darželio pastato rekonstrukcija su priestato statyba 6 ikimokyklinio ugdymo grupėms įsteigti, **Riešės** šv. Faustinos Kovalskos pagrindinės mokyklos pastatų modernizavimas; bei planuojami 2021 m. šie projektai: **Vaidotų** mokyklos-darželio ,,Margaspalvis aitvarėlis“ renovacija ir modernizavimas, **Valčiūnų** vaikų lopšelio-darželio pastato ir ugdymo aplinkos modernizavimas, **Nemenčinės** vaikų lopšelio-darželio bei **Skaidiškių** mokyklos-darželio pastatų modernizavimas.

Nuo 2018 m. iki 2020 m. savivaldybės švietimo įstaigose ikimokyklinio ugdymo grupių skaičius padidėjo 4 grupėmis, ir 2020–2021 m. m. iš viso veikia 115 grupių, kuriose pagal ikimokyklinio ugdymo programą ugdomi 2152 vaikai. Be to, 22-ose savivaldybės bendrojo ugdymo mokyklose arba jų skyriuose veikia 26 mišrios priešmokyklinio ugdymo grupės, kuriose kartu ugdomi ir ikimokyklinio amžiaus vaikai.

Atsižvelgiant į vietos bendruomenės poreikius nuo 2020 m. rugsėjo 1 d. buvo įsteigta nauja ikimokyklinio ugdymo grupė lietuvių ugdomąja kalba Vaidotų mokykloje-darželyje ,,Margaspalvis aitvarėlis“, kurioje ikimokyklinio amžiaus vaikai ugdomi nuo 2 metų.

 **Ugdomų vaikų skaičius pagal ikimokyklinio ugdymo programą 2018–2020 m.**

|  |  |  |  |
| --- | --- | --- | --- |
| ***Ugdymo kalba*** | ***2018–2019 m. m.*** | ***2019–2020 m. m.*** | ***2020–2021 m. m.*** |
| *Grupių skaičius* | *Vaikų skaičius* | *Grupių skaičius* | *Vaikų skaičius* | *Grupių skaičius* | *Vaikų skaičius* |
| *Lietuvių* | 46 | 868 | 49 | 894 | 48 | 912 |
| *Lenkų* | 63 | 1162 | 66 | 1205 | 65 | 1185 |
| *Rusų* | 2 | 49 | 3 | 53 | 2 | 55 |
| ***Iš viso:*** | **111** | **2079** | **118** | **2152** | **115** | **2 152** |

**Pradėjo veikti centralizuota registracija į vaikų darželius ir ikimokyklinio bei priešmokyklinio ugdymo grupes bendrojo ugdymo mokyklose**

2020 m. Vilniaus rajone pradėta diegti centralizuota prašymų pateikimo į Švietimo, mokslo ir sporto ministerijos Vilniaus rajono savivaldybės teritorijoje ir Vilniaus rajono savivaldybės švietimo įstaigų ikimokyklinio ir priešmokyklinio ugdymo grupes bei gyventojų informavimo informacinė sistema, kuri turėtų efektyviau tenkinti gyventojų poreikį ugdyti vaikus pagal ikimokyklinio ir/ar priešmokyklinio ugdymo programas.

**Mažiausi mokesčiai už ikimokyklinio amžiaus vaikų ugdymą**

Vilniaus rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, mokestis vaiko ugdymo reikmėms tenkinti (priemonėms, renginiams organizuoti, inventoriui bei kitoms su ugdymo proceso organizavimu susijusioms priemonėms įsigyti) buvo apie **60 proc.** **mažesnis** nei, pavyzdžiui, Vilniaus mieste. Vilniaus rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, už kiekvieną lankytą arba nelankytą nepateisintą dieną tėvai mokėjo 0,43 Eur, o, pavyzdžiui, Vilniaus mieste – 1,00 Eur.

**Lengvatos už vaikų maitinimą ikimokyklinio ir priešmokyklinio ugdymo grupėse**

Vilniaus rajono savivaldybė visiems tėvams, neatsižvelgdama į jų socialinę padėtį, Savivaldybės lėšomis kompensavo **30 proc.** mokesčio už ikimokyklinio ir priešmokyklinio amžiaus vaikų maitinimą savivaldybės švietimo įstaigose. Be to, Savivaldybė taikė papildomas lengvatas nuo 50 iki 100 proc. tėvams už vaikų išlaikymą, atsižvelgdama į jų socialinę padėtį bei kitas priežastis.

**Teikiamas ugdymas pagal priešmokyklinio ugdymo programą**

Savivaldybės švietimo įstaigose sudarytos visos sąlygos teikti privalomą vaikų ugdymą pagal priešmokyklinio ugdymo programą gimtąja kalba, atsižvelgiant į kiekvieno vaiko patirtį, galias, ugdymosi poreikius, užtikrinti optimalią vaiko raidą, padėti pasirengti mokytis pagal pradinio ugdymo programą.

 2018–2019 m. m. savivaldybės švietimo įstaigose veikė 65 priešmokyklinio ugdymo grupės, kuriose buvo ugdoma 811 vaikų, nes vadovaujantis Lietuvos Respublikos švietimo įstatymo pakeitimais tėvams (globėjams) buvo leista pasirinkti, nuo kokio amžiaus – 5 ar 6 metų, jų vaikui pradėti lankyti priešmokyklinio ugdymo grupę, todėl vaikų, pradėjusių tais metais lankyti priešmokyklinio ugdymo grupes, skaičius buvo išaugęs. O sumažėjus vaikų, ugdomų pagal priešmokyklinio ugdymo programą, skaičiui, nuo 2020 m. rugsėjo 1 d. buvo atidarytos 64 priešmokyklinio ugdymo grupės, kuriose ugdomi 689 vaikai pagal priešmokyklinio ugdymo programą.

**Ugdomų vaikų skaičius pagal priešmokyklinio ugdymo programą 2018–2020 m.**

|  |  |  |  |
| --- | --- | --- | --- |
| ***Ugdymo kalba*** | ***2018–2019 m. m.*** | ***2019–2020 m. m.*** | ***2020–2021 m. m.*** |
| *Grupių skaičius* | *Vaikų skaičius* | *Grupių skaičius* | *Vaikų skaičius* | *Grupių skaičius* | *Vaikų skaičius* |
| *Lietuvių* | 23 | 352 | 25 | 337 | 23 | 315 |
| *Lenkų* | 39 | 414 | 34 | 329 | 38 | 344 |
| *Rusų* | 3 | 45 | 2 | 40 | 3 | 30 |
| ***Iš viso:*** | **65** | **811** | **61** | **706** | **64** | **689** |

**Auga savivaldybės švietimo įstaigose ugdomų vaikų/mokinių skaičius**

Vilniaus rajono savivaldybės švietimo įstaigose ugdomų vaikų/mokinių skaičius paskutiniais metais nežymiai padidėjo. 2018–2019 m. m. Vilniaus rajono savivaldybės švietimo įstaigose buvo ugdomi 10 447 vaikai/mokiniai, o 2020–2021 m. m. – jau 10 628 vaikai/mokiniai, tai yra padaugėjo ugdomų vaikų/mokinių skaičius per šį laikotarpį apie 1,7 proc.

**Ugdomų vaikų/mokinių skaičius pagal ugdymo programas 2018–2020 m.**

|  |  |  |  |
| --- | --- | --- | --- |
| ***Ugdymo programa*** | ***2018–2019 m. m.*** | ***2019–2020 m. m.*** | ***2020–2021 m. m.*** |
| *Grupių skaičius* | *Vaikų/mokinių skaičius* | *Grupių skaičius* | *Vaikų/mokinių skaičius* | *Grupių skaičius* | *Vaikų/mokinių skaičius* |
| *Bendrojo ugdymo* |  | 7 557 |  | 7 778 |  | 7 787 |
| *Priešmokyklinio ugdymo* | 65 | 811 | 61 | 706 | 64 | 689 |
| *Ikimokyklinio ugdymo* | 111 | 2079 | 118 | 2152 | 115 | 2 152 |
| ***Iš viso:*** | **176** | **10 447** | **179** | **10 636** | **179** | **10 628** |

 Pagal ugdymo kalbas 2020–2021 m. m. savivaldybės švietimo įstaigose ugdoma lietuvių ugdomąja kalba 44,07 proc., lenkų – 50,97 proc. ir rusų – 4,96 proc. vaikų/mokinių.

**Ugdomų vaikų/mokinių skaičius pagal ugdymo kalbas 2018–2020 m.**

|  |  |  |  |  |
| --- | --- | --- | --- | --- |
| ***Mokslo metai*** | ***Lietuvių kalba*** | ***Lenkų kalba*** | ***Rusų kalba*** | ***Iš viso vaikų/******mokinių*** |
| Vaikų/mokinių skaičius | % | Vaikų/mokinių skaičius | % | Vaikų/mokinių skaičius | % |
| ***2018–2019***  | 4 483 | 42,86 | 5 504 | 52,73 | 460 | 4,41 | **10 447** |
| ***2019–2020*** | 4 634 | 43,57 | 5 501 | 51,72 | 501 | 4,71 | **10 636** |
| ***2020–2021*** | 4 684 | 44,07 | 5 417 | 50,97 | 527 | 4,96 | **10 628** |

Taigi Vilniaus rajono savivaldybė yra viena iš nedaugelio šalies savivaldybių, kuriose mokinių skaičius didėja.

**Specialiųjų ugdymosi poreikių mokinių ugdymas**

 Specialiųjų ugdymosi poreikių mokinių skaičius savivaldybės švietimo įstaigose kasmet auga, todėl iškyla poreikis kasmet didinti pagalbos specialiųjų ugdymosi poreikių turintiems mokiniams prieinamumą. 2018–2019 m. m. Vilniaus rajono savivaldybės bendrojo ugdymo mokyklose ugdėsi 712 specialiųjų ugdymosi poreikių mokinių, o 2020–2021 m. m. bendrojo ugdymo mokyklose jau ugdėsi 884 specialiųjų ugdymosi poreikių mokiniai ir dar 15 specialiųjų ugdymosi poreikių mokinių naujai atidarytose specialiosiose klasėse intelekto ir įvairiapusių raidos sutrikimų turintiems mokiniams ugdyti. 2020 m. specialiųjų ugdymosi poreikių mokiniai iš viso sudarė 10,4 proc. visų savivaldybės mokyklų mokinių skaičiaus. Iš jų 46 mokiniai ugdomi pagal pradinio ir pagrindinio ugdymo individualizuotas programas.

 Siekiant efektyvinti pagalbą specialiųjų ugdymosi poreikių turintiems mokiniams, visose mokyklose, kuriose jie ugdomi, įsteigti **mokytojų padėjėjų etatai**, dirbo pagalbos mokiniui specialistai (psichologai, logopedai, socialiniai ir specialieji pedagogai), kurie mokiniams teikė visapusišką ugdymosi pagalbą.

**Mokiniams teikiama kvalifikuota švietimo ir psichologinė pagalba**

Savivaldybės švietimo įstaigoms 2020–2021 m. m. buvo skirta 28,5 socialinių pedagogų, 32,8 logopedų, 14,85 psichologų, 15,3 specialiųjų pedagogų pareigybių ir 68 mokytojo padėjėjų pareigybės specialiųjų ugdymosi poreikių turinčių mokinių ugdymosi veiksmingumui didinti, tad visiems mokiniams buvo teikiama reikiama švietimo ir psichologinė pagalba. Be to, Savivaldybėje veikia Vilniaus rajono pedagoginė psichologinė tarnyba, kuri teikia savivaldybės mokykloms įvairias pedagogines psichologines paslaugas: vertinimo (asmens galių ir sunkumų, raidos ypatumų bei sutrikimų, pedagoginių, psichologinių, asmenybės ir ugdymosi problemų, specialiųjų ugdymosi poreikių vertinimas, prireikus specialiojo ugdymo skyrimas; vaiko brandumo mokyklai vertinimas), konsultavimo (specialiųjų ugdymosi poreikių, psichologinių, asmenybės ir ugdymosi problemų turinčių asmenų, jų tėvų (globėjų, rūpintojų), mokytojų, specialistų konsultavimas specialiosios pedagoginės pagalbos teikimo, ugdymo organizavimo, psichologinių, asmenybės ir ugdymosi problemų, kalbos ir kitų komunikacijos sutrikimų, prevencijos bei jų sprendimo klausimais, mokinius – jų polinkių ir gabumų, profesijos pasirinkimo bei karjeros ugdymo klausimais) bei švietimo (mokymų, seminarų, paskaitų ir kvalifikacijos tobulinimo kursų organizavimas bei rengimas).

**Mokinių ugdymasis šeimoje**

Pagal Lietuvos Respublikos švietimo įstatymo papildymą nuo 2020 m. rugsėjo 1 d. vaikas jo paties ir jo tėvų (globėjų, rūpintojų) pageidavimu pagal priešmokyklinio, pradinio, pagrindinio ir vidurinio ugdymo bendrąsias programas gali būti ugdomas (ugdytis) šeimoje. Pasirinkus ugdymąsi šeimoje, su mokykla sudaroma mokymo sutartis ir ugdantis šeimoje įgytas išsilavinimas prilyginamas mokykloje įgytam išsilavinimui. Todėl Vilniaus rajono savivaldybėje 2020 m. patvirtintas mokyklų sąrašas, pagal kurį ugdymąsi šeimoje gali organizuoti 3 savivaldybės švietimo įstaigos: Nemenčinės Gedimino ir Nemenčinės Konstanto Parčevskio gimnazijos bei Nemenčinės vaikų darželis.

**Mokinių užimtumo ir gabumų plėtojimas**

Visose savivaldybės bendrojo ugdymo mokyklose 2020–2021 m. m. veikė įvairios muzikos, šokių, dailės, dramos, sporto, techninės kūrybos, informacinių technologijų, kalbų, kraštotyrinio, etnokultūrinio, saugaus eismo, gamtamokslinio ugdymo, pasaulio pažinimo, sveikos gyvensenos, technologijų ir kitos neformaliojo švietimo grupės (būreliai): 125 sporto, 57 dailės, 27 dramos grupės, 48 chorai, 75 choreografijos, 38 vokaliniai ir instrumentiniai ansambliai bei 250 kitų grupių, iš viso 620 neformaliojo švietimo grupių (būrelių), kuriuos po pamokų lankė 4,8 tūkst. mokinių, tai yra vidutiniškai 62,6 proc. visų mokinių.

**Mokinių ugdymas pagal neformaliojo vaikų švietimo programas, papildančias formalųjį švietimą**

 Vilniaus rajono savivaldybėje veikia 4 neformaliojo vaikų švietimo ir formalųjį švietimą papildančio ugdymo mokyklos. 2020–2021 m. m. pagal neformaliojo vaikų švietimo programas, papildančias formalųjį švietimą, bei neformaliojo vaikų švietimo programas (dailė, muzika, sportas) savivaldybės neformaliojo vaikų švietimo ir formalųjį švietimą papildančio ugdymo mokyklose ugdomas 891 mokinys, tai yra 11,4 proc. visų savivaldybės mokyklose ugdomų mokinių, iš jų 852 mokiniai ugdomi pagal neformaliojo vaikų švietimo programas, papildančias formalųjį švietimą.

|  |  |  |
| --- | --- | --- |
| **Mokyklos pavadinimas** | Mokinių skaičius pagal neformaliojo vaikų švietimo programas, papildančias formalųjį švietimą | Mokinių skaičius pagal neformaliojo vaikų švietimo programas |
| Nemenčinės muzikos mokykla | 152 |  |
| Pagirių meno mokykla | 151 | 23 |
| Rudaminos meno mokykla | 213 | 18 |
| Vilniaus rajono savivaldybės sporto mokykla | 336 |  |

 Iš viso Nemenčinės muzikos mokykloje ugdomi 152 mokiniai, Pagirių meno mokykloje – 173, Rudaminos meno mokykloje – 230 ir Vilniaus rajono savivaldybės sporto mokykloje – 336 mokiniai.

**Vilniaus rajono savivaldybės meno ir muzikos mokyklų lankymo įkainiai vieni mažiausių Lietuvoje**

Vilniaus rajono savivaldybėje už meno ir muzikos mokyklų lankymą tėvai mokėjo tik 7,24 Eur mėnesio mokestį už teikiamą neformalųjį vaikų švietimą ir formalųjį švietimą papildantį ugdymą pagal ankstyvojo meninio, pradinio ir pagrindinio ugdymo programas ir 14,48 Eur mėnesio mokestį besimokantiems pagal kryptingo ugdymo programas, o **Vilniaus rajono savivaldybės sporto mokyklos** lankymasišvis **nemokamas.** Palyginus su kitomis savivaldybėmis, Vilniaus rajono savivaldybėje buvo **vieni mažiausių mokesčių**, o, pavyzdžiui, Vilniaus miesto muzikos ir meno mokyklose mėnesio mokestis buvo nuo 21,72 Eur.

**Neformalusis vaikų švietimas**

Siekiant sudaryti sąlygas mokinių kūrybiškumo ir saviraiškos poreikiams tenkinti bei padidinti neformaliojo vaikų švietimo paslaugų prieinamumą, nuo 2016 m. Savivaldybėje įgyvendinamas iš Europos Sąjungos fondų investicijų lėšų finansuojamas projektas „**Neformaliojo vaikų švietimo paslaugų plėtra**“, leidžiantis mokiniams papildomai rinktis neformaliojo vaikų švietimo (toliau – NVŠ) veiklas (kalbų, menų, sporto, sveikos gyvensenos, šokių, techninės kūrybos, pilietinio, socialinio, etninio ugdymo ir kt.) ir gauti iki 15 Eur per mėnesį kompensaciją lankomam būreliui.

2020 m. I pusmečio pradžioje įvairiose Vilniaus rajono švietimo ir kultūros įstaigose buvo vykdomos 83 NVŠ programos, kuriose dalyvavo iki 2911 mokinių per mėnesį. Lietuvoje paskelbus karantiną kovo mėn., 44 NVŠ programos buvo įgyvendinamos nuotoliniu būdu, kitų veikla sustabdyta. Nuotoliniu būdu įvairiose menų, technologijų, šokių, kalbų, sporto, socialinių įgūdžių ugdymo, gamtos ir ekologijos bei techninės kūrybos krypčių NVŠ programose dalyvavo daugiau nei 1300 vaikų.

2020 m. II pusmetyje, rugsėjo mėn., buvo įgyvendinamos 57 NVŠ programos ir jose dalyvavo 2203 mokiniai, o spalio mėn. įgyvendinamų NVŠ programų bei jose dalyvaujančių mokinių skaičius padidėjo ir 69 NVŠ programose dalyvavo 2657 mokiniai. Lapkričio mėn., Lietuvoje paskelbus karantiną, 9 NVŠ teikėjai savo veiklą sustabdė, tačiau 83 proc. NVŠ programų toliau buvo įgyvendinama: 20 NVŠ programų (sporto, techninės kūrybos, socialinių įgūdžių ugdymo, keramikos ir kt.) kontaktiniu būdu, laikantis nustatytų saugumo reikalavimų, 30 NVŠ programų (muzikos, šokių, kalbų, sporto, menų, gamtos mokslų, techninės kūrybos krypčių) – nuotoliniu būdu ir 7 NVŠ programos – derinant nuotolinį bei kontaktinį būdus.

Iš viso NVŠ programoms vykdyti 2019 m. buvo panaudota 350,6 tūkst. Eur, o 2020 m. dėl Lietuvoje paskelbto karantino sumažėjus NVŠ programų ir jose dalyvaujančių vaikų skaičiui – 313,5 tūkst. Eur (I pusmetyje – 180,9 tūkst. Eur., II pusmetyje - 132,6 tūkst. Eur).

Nuo 2016 m. žymiai padidėjo tiek NVŠ programų įvairovė, tiek NVŠ programose dalyvaujančių mokinių skaičius. Galima pasidžiaugti, kad mokinių, dalyvaujančių NVŠ programose, skaičius išaugo dvigubai, o NVŠ programų įvairovė – trigubai.

2016–2020 metais populiariausios tarp mokinių išliko sporto krypties (futbolas, krepšinis, tinklinis, stalo tenisas, dvikovos sporto šakos, šachmatai ir kt.) NVŠ programos. Taip pat labai dideliu populiarumu pasižymėjo choreografijos ir šokių, kalbų, menų (dailė, muzika, teatras, technologijos), pilietiškumo ir socialinio ugdymo NVŠ programos. Populiariausių NVŠ programų tarpe taip pat buvo techninės kūrybos krypties NVŠ programos. Robotikos užsiėmimai 2020 m. I pusmetyje vyko Vilniaus rajono pedagoginėje psichologinėje tarnyboje, Egliškių šv. Jono Bosko, Mickūnų, Nemenčinės Gedimino, Nemėžio šv. Rapolo Kalinausko, Rudaminos Ferdinando Ruščico, Rudaminos „Ryto“, Rukainių ir Pagirių gimnazijose, Bezdonių „Saulėtekio“ ir Kyviškių pagrindinėse mokyklose bei Skaidiškių mokykloje-darželyje, o 2020 m. II pusmetyje taip pat Avižienių ir Maišiagalos Lietuvos didžiojo kunigaikščio Algirdo gimnazijose. Mažiau populiarios išliko gamtos ir ekologijos bei informacinių technologijų NVŠ programos.

Įgyvendinant NVŠ programas buvo siekiama sudaryti galimybes visiems mokiniams, ypač turintiems nepalankias socialines, ekonomines, kultūrines sąlygas namuose, pasirinkti jų poreikius atliepiančias įvairių krypčių neformaliojo vaikų švietimo programas, kurių metu vaikai galėtų ne tik atskleisti bei lavinti savo gabumus, bet ir įgytų ar patobulintų asmenines, socialines, komunikavimo bei kūrybingumo kompetencijas.

Kaip 2019–2020 m. m., taip ir 2020–2021 m. m., didžiausia NVŠ programų pasiūla galėjo džiaugtis Rudaminos Ferdinando Ruščico gimnazijos mokiniai, kurie galėjo rinktis net iš 12 NVŠ programų, tarp kurių buvo muzikos, dailės, sporto, šokių, kalbų, techninės kūrybos bei socialinės krypties NVŠ programos. 2019–2020 m. m. po 6 NVŠ programas veikė Juodšilių šv. Uršulės Leduchovskos gimnazijoje ir Juodšilių seniūnijos bendruomenės socialinių paslaugų centre. Nemėžio šv. Rapolo Kalinausko gimnazijos mokiniai galėjo rinktis iš 5 NVŠ programų (sporto, kalbų, techninės kūrybos, sveikatos ir grožio puoselėjimo). Kiek mažiau (4 NVŠ programos) buvo įgyvendinamos Kalvelių ,,Aušros“, Maišiagalos Lietuvos didžiojo kunigaikščio Algirdo, Nemenčinės Gedimino, Paberžės šv. Stanislavo Kostkos, Rudaminos „Ryto“ ir Rukainių gimnazijose. 2020–2021 m. m. I pusmetyje padidėjo NVŠ programų, įgyvendinamų Nemenčinės Gedimino ir Avižienių gimnazijose, skaičius. Nemenčinės Gedimino gimnazijoje ir Juodšilių seniūnijos bendruomenės socialinių paslaugų centre veikė po 5 NVŠ programas, tarp kurių buvo sporto, šokių, techninės kūrybos, muzikos, kalbų ir technologijų krypčių NVŠ programos. Avižienių, Juodšilių šv. Uršulės Leduchovskos, Maišiagalos Lietuvos didžiojo kunigaikščio Algirdo ir Rukainių gimnazijose buvo įgyvendinama po 4 sporto, šokių, techninės kūrybos, muzikos, teatro, kovos menų programas. Kitose Vilniaus rajono švietimo ir kultūros įstaigose veikė nuo 1 iki 3 NVŠ programų.

Galima pasidžiaugti, kad 2020 m. NVŠ programos, finansuojamos NVŠ tikslinėmis lėšomis skirtingu laikotarpiu buvo įgyvendinamos 22 Vilniaus rajono savivaldybės gimnazijose, 6 pagrindinėse mokyklose (Bezdonių „Saulėtekio“, Kyviškių, Mostiškių mokykloje-daugiafunkciame centre, Pakenės Česlovo Milošo, Riešės šv. Faustinos Kovalskos, Sudervės Mariano Zdziechovskio), Veriškių pradinėje mokykloje, Skaidiškių mokykloje-darželyje, Vilniaus rajono pedagoginėje psichologinėje tarnyboje, Nemenčinės DKC, Rudaminos DKC Rukainių ir Kalvelių skyriuose bei Šumsko UDC, Juodšilių seniūnijos bendruomenės socialinių paslaugų centre.

**Pailgintos dienos grupės**

Siekiant užtikrinti pradinių klasių mokinių saugų ir prasmingą laiko po pamokų leidimą bei galimybę gerinti savo mokymosi pasiekimus, o vaikų tėvams sudaryti palankias sąlygas derinti darbo ir šeimos įsipareigojimus, nuo 2018 m. spalio 1 d. Vilniaus rajono savivaldybės švietimo įstaigų **pailgintoms dienos grupėms** buvo skirtos pagalbos mokiniui specialistų pareigybės. 2020–2021 m. m. savivaldybės mokyklose iš viso veikė 36 pailgintos dienos grupės, kurias lankė 963 mokiniai.

**Visos dienos mokyklos grupės** 2019 m. pradėjo veikti Nemenčinės Gedimino gimnazijoje, kurioje 2020–2021 m. m. visos dienos mokyklos grupes lanko 118 mokinių.

Taigi savivaldybės mokyklų popamokinio mokinių užimtumo veiklose buvo užtikrinamas saugus bei prasmingas laiko po pamokų leidimas bei galimybė kiekvienam mokiniui gerinti savo mokymosi pasiekimus, o vaikų tėvams buvo sudarytos palankios sąlygos derinti darbo ir šeimos įsipareigojimus.

**Mokyklose vykdoma prevencija**

 Bendrojo ugdymo įstaigose buvo įgyvendinamos socialinių ir emocinių įgūdžių bei kompetencijų ugdymo, patyčių, psichoaktyvių medžiagų vartojimo bei kitos prevencinės programos, sudarytos sąlygos kiekvienam mokiniui dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Prevencinės programos integruojamos į formaliojo ugdymo turinį, įgyvendinamos per neformaliojo vaikų švietimo veiklas bei kitu mokyklos pasirinktu būdu. Mokiniai ugdosi nuostatas atsispirti aplinkos spaudimui, atsakingai veikti ir numatyti savo elgesio padarinius, mokosi įveikti stresą, keisti nepriimtiną elgesį ir ugdo savo socialines emocines kompetencijas.

 2020–2021 m. m. emocinių ir elgesio problemų prevencijos programa „**Zipio draugai**“ 5–7 m. vaikams įgyvendinama 23 bendrojo ir ikimokyklinio ugdymo įstaigose, programa **„Obuolio draugai“** 8–9 m. vaikams – 14 švietimo įstaigų, o socialinių bei emocinių sunkumų įveikimo gebėjimus ugdanti programa **„Įveikiame kartu“** 9–11 m. vaikams – 10 švietimo įstaigų.

 Avižienių, Kalvelių Stanislavo Moniuškos ir Nemenčinės Konstanto Parčevskio gimnazijose buvo įgyvendinta socialinių emocinių įgūdžių lavinimo ir smurto prevencijos programa **„Antras žingsnis“**, kuri padeda mažinti vaikų agresyvų elgesį, moko tinkamai reikšti jausmus ir spręsti konfliktus, suprasti savo elgesio pasekmes. Buivydžių Tadeušo Konvickio gimnazija ir Kyviškių pagrindinė mokykla įgyvendino konfliktų prevencijos programą **,,Taiki mokykla“**, skirtą 5–12 klasių mokiniams, kuri įgalina mokyklos bendruomenės narius konstruktyviai spręsti konfliktus ir mažinti agresyvaus bendravimo apraiškas, padeda mokykloje sukurti draugišką aplinką, kurioje kiekvienas mokyklos bendruomenės narys būtų fiziškai ir psichologiškai saugus, kad kiekvieno poreikiai ir skirtingumas būtų gerbiami. Pakenės Česlovo Milošo pagrindinė mokykla įgyvendino patyčių ir kitokio žeminančio elgesio prevencijos programą **„Friends“.**

 Vykdant pozityviąją prevenciją, ugdant asmenybę ir formuojant gyvenimo įgūdžius, socialines bei emocines mokinių kompetencijas Juodšilių šv. Uršulės Leduchovskos, Lavoriškių Stepono Batoro ir Marijampolio Meilės Lukšienės gimnazijose buvo įgyvendinama Lions Quest socialinio ir emocinio ugdymo programa **„Laikas kartu“**, skirta priešmokyklinių ir pradinių klasių mokiniams. Taip pat Juodšilių šv. Uršulės Leduchovskos, Kalvelių „Aušros“, Lavoriškių Stepono Batoro, Marijampolio Meilės Lukšienės, Maišiagalos Lietuvos didžiojo kunigaikščio Algirdo, Nemenčinės Gedimino, Nemenčinės Konstanto Parčevskio, Paberžės „Verdenės“ ir Rudaminos Ferdinando Ruščico gimnazijose buvo įgyvendinama Lions Quest gyvenimo įgūdžių ugdymo programa „**Paauglystės kryžkelės“**, skirta 5–8 klasių mokiniams, o Avižienių, Kalvelių „Aušros“, Lavoriškių Stepono Batoro, Marijampolio Meilės Lukšienės, Nemenčinės Gedimino, Nemenčinės Konstanto Parčevskio, Paberžės „Verdenės“ ir Rudaminos Ferdinando Ruščico gimnazijose buvo įgyvendinama Lions Quest programa **,,Raktai į sėkmę“**, skirta 9–12 klasių mokiniams.

 Siekiant stiprinti mokinių emocinius ir socialinius įgūdžius Kalvelių „Aušros“ gimnazija ir Bezdonių „Saulėtekio“ pagrindinė mokykla vykdė Vaiko emocijų išraiškos kontrolės (toliau – VEIK) prevencinę programą, skirtą 8–18 m. vaikams ir jaunuoliams. Dalyvaudami VEIK programoje mokiniai mokomi atpažinti ir įvardinti savo jausmus, stiprinti savitvardą ir impulsų kontrolę, parodant būdus, kaip galima nukreipti impulsyvų elgesį socialiai priimtina linkme, mokosi laikytis ribų, stebėti savo emocines būsenas, lavina gebėjimą suprasti kitus žmones, atjausti bei ieškoti tinkamų problemų sprendimo būdų.

 Vilniaus rajono savivaldybės 5 bendrojo ugdymo mokyklos (Maišiagalos kun. Juzefo Obrembskio, Mickūnų, Zujūnų gimnazijos, Mostiškių mokykla-daugiafunkcis centras ir Rakonių pagrindinė mokykla) dalyvavo smurto ir patyčių prevencijos programoje **OLWEUS**. 2020 m. Pagirių gimnazija ir Sudervės Mariano Zdziechovskio pagrindinė mokykla įgyvendino OLWEUS programos kokybės užtikrinimo sistemos (OPKUS) vykdymą ir joms buvo suteiktas OLWEUS mokyklos vardas. Programa vykdoma siekiant mažinti patyčių ir kitokio asocialaus elgesio apraiškas, mokyti visą mokyklos personalą atpažinti, pastebėti patyčias ir tinkamai į jas reaguoti.

 Siekiant mokiniams suteikti žinių apie psichoaktyviąsias medžiagas, jų vartojimo rizikos ir apsauginius veiksnius, ugdyti mokinių socialinius įgūdžius bei skatinti kritinį ir kūrybinį mąstymą, Nemėžio šv. Rapolo Kalinausko ir Paberžės šv. Stanislavo Kostkos gimnazijose bei Bezdonių „Saulėtekio“ pagrindinėje mokykloje buvo įgyvendinama psichoaktyviųjų medžiagų vartojimo prevencijos programa **„Savu keliu“,** o Avižienių ir Kalvelių „Aušros“ gimnazijose – psichoaktyviųjų medžiagų vartojimo prevencijos programa **„Gyvai“,** suteikianti žinių ir įgūdžių, reikalingų apsaugoti vaikus nuo tabako, alkoholio ir narkotikų vartojimo paauglystėje.

 Be to, glaudžiai bendradarbiaujant su socialiniais partneriais, tokiais kaip policija, visuomenės sveikatos biuru, Vilniaus rajono centrine poliklinika ir kitais, švietimo įstaigose buvo vykdoma narkomanijos, alkoholizmo, savižudybių, smurto ir patyčių prevencinė veikla, stiprinama vaikų ir paauglių psichinė sveikata, tobulinami jų socialiniai įgūdžiai ir kompetencijos, mokyklose socialiniai partneriai skaitė paskaitas aktualiais mokiniams klausimais. 12 švietimo įstaigų dalyvavo Vilniaus visuomenės sveikatos biuro emocinio raštingumo projekte „Paguodos skrynelė“, ir ,,paguodos skryneles“ gavo 434 mokiniai. Projekto tikslas buvo lavinti mokinių emocinio savireguliavimo įgūdžius.

 Nors, palyginus su ankstesniais metais, savivaldybės švietimo įstaigose patyčias ir smurtą patyrusių mokinių (vaikų) skaičius 2019–2020 m. m. ŠVIS duomenimis sumažėjo iki 182 atvejų (2018–2019 m. m. Vilniaus rajono savivaldybės švietimo įstaigose ŠVIS duomenimis buvo užfiksuotas patyčias bei smurtą patyrusių mokinių (vaikų) skaičius – 236),tačiau būtina ir toliau aktyviai bei nuosekliai plėtoti prevencinių programų įgyvendinimą, skatinti mokytojų kvalifikacijos tobulinimą asmeninių bei mokinių socialinių ir emocinių kompetencijų ugdymo srityje.

**Projektinė veikla**

Projektai – tai vienas iš mokymo(si) metodų, padedantis išmokti praktiškai naudoti žinias, skatinantis mokinius mokymąsi sieti su tikrove, ieškoti sąsajų tarp daiktų ir reiškinių, pratintis dirbti grupėse, spręsti aktualias problemas.

 Vilniaus rajono savivaldybės švietimo įstaigos 2020 m. dalyvavo tokiuose tarptautiniuose mokyklų partnerysčių projektuose kaip Erasmus+, Nordplus bei eTwinning. Iš viso 8 savivaldybės švietimo įstaigos vykdė **15** Erasmus+ projektų ir 1 švietimo įstaiga vykdė 2 Nordplus projektus, o įvairiuose eTwinning projektuose dalyvavo daugelis mokyklų, iš kurių Mickūnų vaikų lopšelis-darželis, kuris 2020–2021 m. m. įgyvendina net 6 eTwinning projektus, 2020 m. apdovanotas ,,**Programos ,,eTwinning“ mokykla**“ ženkleliu bei nacionaliniame eTwinning projektų konkurse laimėjo ,,Geriausios Lietuvos ,,eTwinning“ mokyklos 2020“ vardą 3-6 metų amžiaus vaikams skirtų projektų grupėje.

Tarptautiniame Nordplus projekte dalyvavo Nemenčinės Gedimino gimnazija ir 2019–2020 m. vykdė 2 Nordplus projektus: ,,Green STEAM“ / ,,STEAM tyrinėtojai“ bei ,,Sustainable life with digital solutions“ / ,,Darnus gyvenimas su skaitmeniniais sprendimais“.

Tarptautiniame mokyklų partnerysčių projekte **Erasmus+** 2020 m. dalyvavo šios savivaldybės mokyklos:

1. Maišiagalos vaikų lopšelis-darželis su partneriais iš Lenkijos Respublikos 2017–2020 m. dalyvavo Erasmus+ projekte ,,Lenkų mokykla užsienyje. Lenkų mokyklų mokytojų profesinio tobulėjimo skatinimas“.

2. Mickūnų vaikų lopšelis-darželis nuo 2018 m. įgyvendina su partneriais iš kitų šalių Erasmus+ projektą „My culture, your culture, our culture“ / ,,Mano kultūra, tavo kultūra, mūsų kultūra“, o nuo 2019 m. – „ICT and robotics in preschool education: a more attractive way for learning“ / „IKT ir robotika ikimokykliniame ugdyme: patrauklesnis mokymosi būdas“, kurie vyks iki 2021 m.

3. Nemenčinės Konstanto Parčevskio gimnazija nuo 2018 m. iki 2020 m. įgyvendino 2 Erasmus+ projektus: „Birds without Borders“ / „Paukščiai be sienų“ (pilietiškas ir empatiškas jaunimas) ir „Incubator for Future European Entrepreneurs“ / ,,Inkubatorius būsimiems Europos verslininkams“ (verslumo ir savanorystės ugdymas).

4. Nemenčinės Gedimino gimnazija nuo 2019 m. iki 2022 m. įgyvendina Erasmus+ projektą „Live discovering diversity & Love inclusion in EU“ / ,,Gyvenimo įvairovės ir tolerancijos atradimas Europos Sąjungoje“, 2020 m. su Lenkijos Respublika vykdė Erasmus+ projektą ,,Smart phone – a tool or drug?“ / ,,Išmanus telefonas – įrankis ar narkotikas?“ ir nuo 2020 m. pradėjo įgyvendinti dar 3 naujus Erasmus+ projektus: „Raising students' ecological and digital awareness sparking their social entrepreneurship in small, sustainable projects“ / ,,Mokinių ekologinio ir skaitmeninio raštingumo didinimas skatinant socialinį verslumą per tvarius projektus“, „Students engaged in sustainability education“ (SEnSE) / ,,Mokinių įtraukimas į tvarų ugdymą“ bei projektą vokiečių kalba „Schule - Beruf“ / „Mokykla – karjera“, kurie tęsis iki 2023 m.

5. Avižienių gimnazija nuo 2019 m. vykdo Erasmus+ projektą ,,Your Environment, an European cultural Heritage that includes You!“ / ,,Tavo aplinka – europietiškos kultūros šaknys, kurioms priklausai ir tu!“, kuris tęsis iki 2021 m.

6. Maišiagalos kun. Juzefo Obrembskio gimnazija nuo 2019 m. vykdo Erasmus+ projektą „Work is Success, Time is Money, Return to the Roots” / ,,Darbas – tai sėkmė, o laikas – pinigai, arba sugrįžimas prie šaknų“, kuris tęsis iki 2022 m.

7. Rukainių gimnazija nuo 2019 m. vykdo Erasmus+ projektą „Instruction – upskiling school teachers for education-work transition“ / ,,Instrukcija - mokyklos mokytojų ugdymo karjerai kompetencijų tobulinimas, siekiant palengvinti mokinių perėjimą nuo mokymo iki darbo rinkos“, kuris tęsis iki 2022 m.

8. Rudaminos Ferdinando Ruščico gimnazija 2020 m. pradėjo vykdyti 2 Erasmus+ projektus: ,,Importance of water in cultural historical and social aspects in people lives” / ,,Vandens vaidmuo visuomenės socialiniame, istoriniame bei kultūriniame gyvenime“ ir ,,Back in time with an old photo” / ,,Keliaujant laiku su sena nuotrauka”, kurie vyks iki 2022 m.

Be to, Europos Parlamento biuro Lietuvoje vykdomame projekte ,,Mokyklos – Europos Parlamento ambasadorės“ (MEPA) 2019–2020 m. m. dalyvavo Kalvelių ,,Aušros“, Mickūnų, Paberžės ,,Verdenės“, Rukainių ir Valčiūnų gimnazijos.

Pagirių gimnazija dalyvavo DofE (,,The Duke of Edinburgh's International Award“) jaunimo apdovanojimų programoje, o darnaus vystymosi įgūdžių formavimo programoje „Darni mokykla“ 2019–2020 m. m. dalyvavo Riešės vaikų darželis.

Kalvelių ,,Aušros“, Paberžės ,,Verdenės“ ir Rudaminos Ferdinando Ruščico gimnazijos 2020 m. dalyvavo kūrybiško mokymo(si) projekte „Tyrinėjimo menas: partnerystės kuriančioms mokykloms“, kurio įgyvendinimą finansuoja Britų taryba ir Lietuvos kultūros taryba.

**Pilietinis, tautinis ir dvasinis mokinių ugdymas**

Siekiant stiprinti mokinių pilietinį ir tautinį ugdymą savivaldybės švietimo įstaigose 2020 m. vyko Lietuvos bei Lenkijos valstybinių švenčių minėjimo mokykliniai bei rajoniniai renginiai, parodos ir konkursai. Mokinių tautinis ugdymas taip pat buvo vykdomas ir mokykliniuose muziejuose, kuriuos turi 12 savivaldybės gimnazijų.

Sausio 13-ąją savivaldybės švietimo įstaigose vyko Laisvės gynėjų dienos minėjimai. Lietuvos valstybės atkūrimo dienos minėjimo proga vasario mėn. savivaldybės švietimo įstaigose buvo organizuotos Lietuvių kalbos dienos bei mokykliniai Lietuvos valstybės atkūrimo dienos minėjimai, o Lavoriškių Stepono Batoro gimnazijoje vyko rajoninis renginys Lietuvos valstybės atkūrimo dienai paminėti, kurio metu buvo parodyta meninė programa bei organizuota viktorina apie Vasario 16-osios akto signatarus. Taip pat Lietuvos valstybės atkūrimo dienai paminėti Sudervės Mariano Zdziechovskio pagrindinėje mokykloje vyko tarpmokyklinio projekto integruotas anglų-lietuvių kalbų užsiėmimas ,,Aš myliu Lietuvą“, o Pagirių gimnazijoje – literatūrinė-istorinė popietė ,,Lietuva lietuvius mylėjo“.

Lenkijos nepriklausomybės dieną savivaldybės švietimo įstaigose vyko Lenkijos nepriklausomybės dienos minėjimai, o visą savaitę – Lenkų kalbos savaitė, kurios metu savivaldybės švietimo įstaigose lenkų ugdomąja kalba buvo organizuoti įvairūs lenkų kalbos, literatūros, kūrybiniai, raiškaus skaitymo, piešimo ir kt. konkursai bei užsiėmimai mokiniams.

Stiprinant bendruomeniškumo jausmą kiekvienoje savivaldybės švietimo įstaigoje vyko įvairūs renginiai, tokie kaip „Motinos diena“, ,,Senelių diena“ ir pan. Tokie renginiai telkia vietos bendruomenės narius ir stiprina jų bendruomeniškumą.

Siekiant stiprinti jaunimo dvasinį ugdymą 2020 m. buvo organizuota Vilniaus rajono tikybos mokytojų ir katechetų konferencija ,,Mūsų krašto šventieji“, švietimo įstaigų mokiniai 100-ųjų Karolio Voitylos gimimo metinių minėjimo proga dalyvavo akcijoje „Papuošk savo langą“, o 2020 m. birželio 7 d. Vilniaus rajono savivaldybė surengė piligriminę kelionę dviračiais kun. Juzefo Obrembskio pėdsakais. Per vieną dieną piligrimai dviračiais nuo Turgelių iki Maišiagalos įveikė 100 kilometrų maršrutą, ir šis skaičius simbolizuoja 100-ąsias Šventojo Jono Pauliaus II gimimo metines. Atsižvelgiant į šalyje tebesitęsiančią COVID-19 pandemiją, tradicinę piligriminę kelionę pėsčiomis pakeitė dviračių žygis. Kitais metais Savivaldybė taip pat planuoja tęsti gerąsias iniciatyvas, puoselėjančias krikščioniškąsias tradicijas ir vertybes.

**Šventojo Jono Pauliaus II 100-ųjų gimimo metinių minėjimas Vilniaus rajone**

 2020-ieji metai Lietuvoje buvo paskelbti Šventojo Jono Pauliaus II metais, o gegužės 18 d. sukako 100-osios jo gimimo metinės. Siekiant ir toliau puoselėti mūsų protėvių tikėjimo tiesas, krikščioniškąsias vertybes bei Vilniaus krašto tradicijas, Vilniaus rajono švietimo įstaigų mokiniai buvo pakviesti prisidėti prie 100-ųjų popiežiaus Šventojo Jono Pauliaus II gimimo metinių minėjimo ir dalyvauti akcijoje „Papuošk savo langą“. Ši iniciatyva sulaukė didelio susidomėjimo ir vaikai kartu su tėvais noriai puošė šios sukakties proga savo namų langus (akcijos pabaigoje iš viso buvo atsiųsta 160 darbų). Parengti rankų darbai ir įvairiausi papuošimai tapo savotiška padėka už popiežiaus šventą gyvenimą, atliktą tarnystę ir pontifikatą. Kartu Šventojo Jono Pauliaus II 100-osios gimimo metinės buvo paminėtos ir Vilniaus rajono savivaldybės organizuotoje piligriminėje kelionėje, kurios metu piligrimai dviračiais įveikė 100 kilometrų maršrutą, simboliškai skirtą 100-osioms popiežiaus gimimo metinėms paminėti.

**Mokinių sveikatos stiprinimas**

Siekdamos stiprinti mokinių sveikatą savivaldybės švietimo įstaigos 2020 m. dalyvavo įvairiuose projektuose, skatinančiuose vaikų ir paauglių sveiką bei aktyvų gyvenimo būdą.

2019–2020 m. m. ES lėšomis finansuojamame projekte „Sveikas ir aktyvus gyvenimo būdas“ dalyvavo 8 savivaldybės gimnazijos. Nemažai savivaldybės švietimo įstaigų dalyvavo sveikos gyvensenos ugdymo projekte ,,Sveikatiada“. 2020 m. Lietuvos mokinių neformaliojo švietimo centro konkurse-akcijoje „Sveikatos fiesta 2020“ dalyvavo Paberžės ,,Verdenės“ gimnazija. 4013 savivaldybės mokyklų mokinių dalyvavo Vilniaus visuomenės sveikatos biuro organizuotose burnos higienos pamokose „Graži šypsena“.

2020 m. sveikatą stiprinančių mokyklų tinklui priklausė 13 savivaldybės švietimo įstaigų: Avižienių, Bezdonių Julijaus Slovackio, Buivydžių Tadeušo Konvickio, Kalvelių ,,Aušros“, Nemenčinės Gedimino, Pagirių gimnazijos, Bezdonių ,,Saulėtekio“, Kyviškių, Pakenės Česlovo Milošo, Sudervės Mariano Zdziechovskio pagrindinės mokyklos, Vaidotų mokykla-darželis ,,Margaspalvis aitvarėlis“ ir Kabiškių bei Nemėžio vaikų lopšeliai-darželiai, o Nemėžio šv. Rapolo Kalinausko gimnazija pripažinta aktyvia mokykla.

22-iose Vilniaus rajono savivaldybės mokyklose buvo įgyvendinamas Europos Sąjungos lėšomis finansuojamas projektas ,,Sveikos gyvensenos skatinimas ir moksleivių sveikatos raštingumo ugdymas Vilniaus rajone“, kuris tęsis iki 2022 m.

**Turiningas vaikų poilsis**

 Vilniaus rajono savivaldybės administracija, rūpindamasi Vilniaus rajono mokinių fiziniu aktyvumu, sveika gyvensena, įvairiapuse edukacija bei skatindama turiningą poilsį, kasmet finansuoja mokinių vasaros poilsio programas per viešai skelbiamą Mokinių vasaros poilsio programų konkursą. Programų paraiškas konkursui teikia Vilniaus rajono švietimo, kultūros įstaigos, asociacijos ir kiti juridiniai asmenys, turintys teisę vykdyti švietimo veiklą ir kurių veikloje dalyvauja ne mažiau 80 proc. Vilniaus rajono vaikų.

 2020 m. buvo padidinta iš Vilniaus rajono savivaldybės biudžeto vienai programai įgyvendinti skiriama didžiausia suma iki 600 Eur (2019 m. buvo 500 Eur). Paraiškas organizuoti mokinių vasaros poilsio programas pateikė 38 įstaigos ir visos jos buvo patenkintos. Iš viso Vilniaus rajono savivaldybės administracija mokinių vasaros poilsio programoms įgyvendinti skyrė **22,6 tūkst. Eur**. 960 Vilniaus rajono mokinių nuo 5 iki 10 darbo dienų vasaros atostogų metu galėjo turiningai praleisti laiką dieninėse, turistinėse bei išvažiuojamosiose vasaros poilsio stovyklose. Stovyklos buvo organizuojamos 26 bendrojo ugdymo mokyklose, 3 neformaliojo vaikų švietimo ir formalųjį švietimą papildančio ugdymo mokyklose, Vilniaus rajono šeimos ir vaiko krizių centre, Vilniaus rajono šeimos ir vaiko gerovės centre bei VšĮ Vaikų ir paauglių socialiniame centre. Taip pat Vilniaus rajono vaikai turėjo galimybę dalyvauti dieninėse bei išvažiuojamosiose vasaros stovyklose, kurias organizavo VšĮ Kultūros ir edukacijos centras, VšĮ „Signum inter“, Veriškių kaimo bendruomenė, Mickūnų jojimo klubas, Futbolo klubas „Valčiūnai“ bei šokių ir laisvalaikio studija „Stepdance“. Stovyklose mokiniai galėjo dalyvauti ne tik edukacinėse veiklose, tačiau ir pažintinėse bei pramoginėse ekskursijose. Kasmet siekiama, kad stovyklos būtų ne tik įdomios, bet ir pasižymėtų akivaizdžiu naudingumu, išliekamąja verte, teigiamais vaikų bei tėvų atsiliepimais.

 Vilniaus rajono savivaldybės Merės iniciatyva kasmet ypatingas dėmesys skiriamas gabiems mokiniams, pasiekusiems aukštų rezultatų akademinėje veikloje, siekiant sudaryti jiems sąlygas turiningai pažintinei, edukacinei veiklai bei fiziniam aktyvumui vasaros atostogų metu. Šiemet **22** gabiausiems Vilniaus rajono savivaldybės švietimo įstaigų mokiniams buvo nupirkti kelialapiai į stovyklą už **17,7 tūkst. Eur** iš Bezdonių Julijaus Slovackio, Buivydžių Tadeušo Konvickio, Egliškių šv. Jono Bosko, Juodšilių šv. Uršulės Leduchovskos, Kalvelių „Aušros, Maišiagalos kun. Juzefo Obrembskio, Maišiagalos Lietuvos didžiojo kunigaikščio Algirdo, Mickūnų, Nemenčinės Gedimino, Nemenčinės Konstanto Parčevskio, Nemėžio šv. Rapolo Kalinausko, Paberžės „Verdenės“, Paberžės šv. Stanislavo Kostkos, Rudaminos Ferdinando Ruščico, Rukainių bei Valčiūnų gimnazijų, Bezdonių „Saulėtekio“ ir Sudervės Mariano Zdziechovskio pagrindinių mokyklų. Nuo liepos 19 d. iki rugpjūčio 1 d. šie mokiniai dalyvavo edukacinėje VšĮ „American English School“ stovykloje Palangoje, kurioje ne tik gilino anglų kalbos žinias, bet ir aplankė Lietuvos jūrų muziejų, Birutės parką Palangoje bei aktyviai leido laiką prie Baltijos jūros.

 Be to, Lenkijos Respublikos draugijos ,,Wspolnota Polska“ Lomžos skyrius finansavo 5 savivaldybės mokyklų (Avižienių, Mickūnų, Paberžės šv. Stanislavo Kostkos, Rudaminos Ferdinando Ruščico bei Zujūnų gimnazijų) mokinių 10 darbo dienų vasaros poilsio stovyklas, kuriose mokiniai dalyvavo įvairiose edukacinėse išvykose bei užsiėmimuose, skirtuose gilinti lenkų kalbos, tradicijų bei kultūros žinias.

 Siekiant sudaryti kuo daugiau galimybių prasmingam ir turiningam Vilniaus rajono savivaldybės mokinių užimtumui ne tik vasaros atostogų metu, bet ir per mokslo metus, Vilniaus rajono savivaldybės administracija nuo š. m. liepos mėn. organizavo iš tam tikslui skirtų Valstybės biudžeto lėšų Vaikų vasaros stovyklų ir kitų neformaliojo vaikų švietimo veiklų finansavimo konkursą, kuriam iš viso buvo skirta **240,9 tūkst. Eur.** Per paskelbtus 6 paraiškų priėmimo etapus iš viso buvo gauta **111** vaikų stovyklų ir kitų neformaliojo vaikų švietimo projektų, edukacinių veiklų bei kitų ugdomojo pobūdžio renginių paraiškų, numatytų įgyvendinti iki gruodžio 15 d. Vieno mokinio vienos dienos maitinimui ir užimtumui organizuoti buvo skiriama iki 10 Eur. **570** mokinių, besimokančių įvairiose Vilniaus rajono savivaldybės teritorijos mokyklose pagal pradinio, pagrindinio ir vidurinio ugdymo programas, vasaros atostogų metu dalyvavo **26-iose** užimtumui ir edukacijai skirtose įvairių krypčių dieninėse bei išvažiuojamosiose stovyklose ir kituose neformaliojo vaikų švietimo projektuose, organizuojamuose bendrojo ugdymo mokyklų (Avižienių, Bezdonių Julijaus Slovackio, Buivydžių Tadeušo Konvickio, Egliškių šv. Jono Bosko, Maišiagalos kun. Juzefo Obrembskio, Paberžės šv. Stanislavo Kostkos, Rudaminos Ferdinando Ruščico gimnazijų, Mostiškių mokyklos-daugiafunkcio centro), neformaliojo vaikų švietimo ir formalųjį švietimą papildančio ugdymo mokyklų (Vilniaus rajono savivaldybės sporto ir Rudaminos meno mokyklų), Vilniaus rajono šeimos ir vaiko krizių bei Vilniaus rajono šeimos ir vaiko gerovės centro, Juodšilių seniūnijos bendruomenės socialinių paslaugų centro, Mickūnų jojimo klubo, VšĮ „Namas, kuris laukia...“, VšĮ „Signum Inter“, asociacijos „Draugystės ritmu“, sporto klubo „Nemenčinė“, Kyviškių kaimo bendruomenės „Kyvija“ bei laisvųjų mokytojų. Dėl Lietuvos Respublikos teritorijoje paskelbto karantino įvyko tik **55**-ios (65 %) rudens ir žiemos laikotarpiu numatytos įgyvendinti vaikų **stovyklos ir kitos neformaliojo vaikų švietimo veiklos,** kuriose dalyvavo **2537** Vilniaus rajono savivaldybės teritorijos mokyklose pagal pradinio, pagrindinio ir vidurinio ugdymo programas besimokantys mokiniai. **81-oje** vasaros–rudens laikotarpiu vykusiojevaikų stovykloje, neformaliojo vaikų švietimo projekte, edukacinėje veikloje iš viso dalyvavo **3107** mokiniai, iš jų 499 mokiniai, gaunantys socialinę paramą, 107 mokiniai, turintys didelių ir labai didelių specialiųjų ugdymosi poreikių dėl negalios. Tam tikslui iš viso buvo panaudota **108 958 Eur** valstybės biudžeto lėšų.

Daugiausiai vaikų **stovyklų, įvairių krypčių** neformaliojo vaikų švietimo projektų, edukacinių veiklų ir ugdomojo pobūdžio renginių vyko Vilniaus rajono savivaldybės gimnazijose, iš kurių net 15 projektų įgyvendino Nemenčinės Gedimino gimnazija ir 8 Bezdonių Julijaus Slovackio gimnazija. Rudaminos meno mokykla įgyvendino 5 projektus, Vilniaus rajono savivaldybės sporto mokykla, Šumsko pagrindinė mokykla ir Vilniaus rajono šeimos ir vaiko krizių centras įgyvendino po 3 projektus. Kitos švietimo įstaigos (Maišiagalos kun. Juzefo Obrembskio, Egliškių šv. Jono Bosko, Avižienių, Paberžės šv. Stanislavo Kostkos, Rudaminos Ferdinando Ruščico, Buivydžių Tadeušo Konvickio, Mickūnų, Lavoriškių Stepono Batoro gimnazijos, Mostiškių mokykla-daugiafunkcis centras, Kyviškių, Bezdonių „Saulėtekio“, Dūkštų, Pakenės Česlovo Milošo pagrindinės mokyklos, Pagirių meno mokykla, Vilniaus rajono šeimos ir vaiko gerovės centras ir Juodšilių seniūnijos bendruomenės socialinių paslaugų centras) įgyvendino po 1–2 projektus. Sėkmingai įgyvendinti projektus pavyko VšĮ „Signum Inter“ (4 projektai), VšĮ „Melkio mokykla“ (8 projektai), VšĮ „Namas, kuris laukia...“ ir VšĮ „Sielos sala“ (po 1 projektą).

Kryptingai organizuotas mokinių užimtumas sudarė sąlygas turiningai edukacinei veiklai ne tik vasaros atostogų metu, tačiau ir mokinių saviraiškai, fiziniam aktyvumui, sveikai gyvensenai, įvairiapusiam ugdymui, specialiųjų ugdymosi poreikių turinčių mokinių socialinei integracijai ir atskirties mažinimui ugdymo proceso metu.

**Mokinių nemokamas maitinimas**

 Tikslingai teikiama socialinė parama mokiniams iš socialiai remtinų šeimų padeda užtikrinti šių mokinių geresnį mokyklos lankomumą ir, tikėtina, aukštesnius mokymosi rezultatus.

 2018 m. nemokamas maitinimas buvo skirtas 1984 vaikams, 2019 m. – 1925 vaikams, o 2020 m. nemokamai buvo maitinami 3144 vaikai, iš kurių nemokamus pietus nevertinant šeimos pajamų gavo dar ir vaikai, ugdomi pagal priešmokyklinio ugdymo programą, bei pirmokai, besimokantys pagal pradinio ugdymo programą.

2018 m. nemokamam maitinimui buvo panaudota 350,3 tūkst. Eur, 2019 m. – 459,9 tūkst. Eur, nes apie 20 proc. padidėjo vienam vaikui skirta nemokamo maitinimo suma, o 2020 m. – 647,5 tūkst. Eur, nes nuo 2020 m. sausio 1 d. nevertinant šeimos pajamų buvo pradėti nemokamai maitinti vaikai, ugdomi pagal priešmokyklinio ugdymo programą savivaldybės bendrojo ugdymo mokyklose, o nuo rugsėjo 1 d. dar ir pirmokai, besimokantys pagal pradinio ugdymo programą.

 Karantino metu nemokamai maitinamiems mokiniams buvo teikiami sausi maisto daviniai.

**Bendrojo ugdymo mokyklose nemokamai buvo maitinami visi vaikai, ugdomi pagal priešmokyklinio ugdymo programą, bei pirmos klasės mokiniai**

Nuo 2020 m. sausio mėn. Vilniaus rajono savivaldybės bendrojo ugdymo mokyklų vaikai, ugdomi pagal priešmokyklinio ugdymo programą, gavo nemokamą maitinimą (pietus) nevertinant šeimos pajamų, o nuo rugsėjo 1 d. – ir vaikai, ugdomi pagal priešmokyklinio ugdymo programą ikimokyklinio ugdymo įstaigose. Iki karantino pradžios kovo mėn. jie buvo maitinami taikant savitarnos (dalinio švediško stalo) principą, o karantino metu buvo teikiami sausi maisto daviniai.

Be to, nuo 2020 m. rugsėjo mėn. nemokamą maitinimą (pietus) gavo dar ir visi pirmokai, besimokantys pagal pradinio ugdymo programą.

**Sveikos mitybos įpročių ugdymas**

Dauguma savivaldybės švietimo įstaigų dalyvauja tokiose sveikos mitybos įpročių ugdymo programose kaip pieno produktų vartojimo vaikų švietimo įstaigose paramos programa ,,**Pienas vaikams**“ ir vaisių vartojimo skatinimo programa ,,**Vaisiai mokykloms**“.

 2020 m. iki karantino pradžios savivaldybės mokyklose buvo taikomas **savitarnos** (dalinio švediško stalo) **principas** nemokamai maitinantbendrojo ugdymo mokyklų vaikus, ugdomus pagal priešmokyklinio ugdymo programą, kuris padeda geriau patenkinti vaikų skonio poreikius, padidinti sveikatai palankaus maisto (ypač daržovių ir vaisių) vartojimą bei sumažinti maisto švaistymą.

 Be to, Nemenčinės Gedimino gimnazijoje iki karantino pradžios buvo įgyvendinama šiltų ir sveikų pusryčių mokykloje iniciatyva – pradinių klasių mokiniams po pirmos pamokos gimnazijos valgykloje buvo teikiami **šilti ir sveiki pusryčiai** (įvairios košės, arbata ir vaisiai), siekiant prisidėti prie mokinių sveikos mitybos užtikrinimo. Taip pat Nemenčinės Gedimino gimnazija 2019–2020 m. m. dalyvavo socialiniame projekte „Valgyk protingai“, kurio tikslas – ugdyti mokinių asmenines kompetencijas, ypač nuostatą gyventi ir maitintis sveikai, tausoti maistą bei aplinką.

**Pigesnis mokinių maitinimas mokyklų valgyklose**

 Vilniaus rajono savivaldybė 2017 m. priėmė sprendimą papildomai įsteigti mokyklų valgyklų darbuotojų etatus, kad visų mokyklų valgyklos nebūtų nuomojamos privačioms maitinimo įmonėms, o priklausytų pačioms savivaldybės mokykloms, ir dėl to maistas (pietūs) nuo 2017 m. mokyklų valgyklose **atpigo iki 50 proc.**

**Užtikrintas mokinių pavėžėjimas į mokyklą ir atgal**

Vilniaus rajono savivaldybėje **100 proc.** mokinių, gyvenančių toliau nei 3 km nuo mokyklos, pavežami į mokyklą ir atgalreguliaraus susisiekimo maršrutais, specialiaisiais reisais, privačiu (tėvų, globėjų) transportu bei mokykliniais autobusais.

Nuo 2020 m. rugsėjo 1 d. savivaldybė iš Lietuvos Respublikos švietimo, mokslo ir sporto ministerijos gavo papildomai naują geltonąjį mokyklinį autobusą, kuris skirtas Nemėžio šv. Rapolo Kalinausko gimnazijai. Be to, 2020 metais Savivaldybė skyrė lėšų dar **4** naujiems mokykliniams autobusams įsigyti: Bezdonių „Saulėtekio“ ir Šumsko pagrindinėms mokykloms po 1 autobusą, o Vilniaus rajono savivaldybės sporto mokyklai – net 2 autobusams. Gavus šiuos autobusus 2021 m. pradžioje, Vilniaus rajono savivaldybės mokyklos mokinių pavėžėjimui iš viso turės net **52 mokyklinius autobusus**, iš jų 20 geltonųjų autobusų, gautų iš Lietuvos Respublikos švietimo, mokslo ir sporto ministerijos, bei 32 kitus mokyklinius autobusus, iš kurių net **23** mokykliniai autobusai įsigyti **Savivaldybės lėšomis.** Taigi 2020–2021 m. m. II pusmetyje visos, **100 proc**., savivaldybės gimnazijos ir pagrindinės mokyklos turės savo mokyklinius autobusus, o iš jų 13 mokyklų turės net po 2 ar daugiau mokyklinių autobusų.

Reikia pažymėti, kad mokykliniai autobusai suteikia galimybę mokiniams ne tik saugiai vykti į mokyklą ir iš jos, bet ir teikti jiems daugiau **paslaugų**: nuvežti mokinius į olimpiadas, varžybas, konkursus, brandos egzaminus, paįvairinti ugdomąjį procesą organizuojant išvažiuojamąsias pamokas, edukacines keliones ir pan.

Augant mokyklinių autobusų skaičiui, savivaldybės mokyklose kasmet daugėja ir jais pavežamų mokinių skaičius: 2018–2019 m. m. – 1360 mokinių, 2019–2020 m. m. – 1403, o 2020–2021 m. m. mokykliniais autobusais į mokyklą vyko 1513 mokinių.



Iš viso 2018 m. mokinių pavėžėjimui buvo panaudota 586,3 tūkst. Eur ir buvo pavežama 3512 mokinių maršrutiniais ir specialiaisiais reisais, privačiu (tėvų, globėjų) transportu bei mokykliniais autobusais, 2019 m. panaudota 580,0 tūkst. Eur ir buvo pavežama 3618 mokinių, o 2020 m. mokinių pavėžėjimui buvo panaudota **548,3** tūkst. Eur ir buvo pavežama 3570 mokinių maršrutiniais ir specialiaisiais reisais, privačiu (tėvų, globėjų) transportu bei mokykliniais autobusais. 2020 m. Savivaldybėje buvo peržiūrėti mokinių pavėžėjimo maršrutai ir pasirinkti efektyviausi pavėžėjimo variantai, kurie leido sutaupyti rajono mokinių pavėžėjimui skirtas lėšas.

Kadangi dėl karantino paskelbimo Lietuvos Respublikos teritorijoje mokiniai nebevyko į švietimo įstaigas, tai sukėlė neigiamas finansines pasekmes vežėjams, vežantiems mokinius į mokyklas ir atgal. Todėl Vilniaus rajono savivaldybės taryba nusprendė kompensuoti vežėjams, vežusiems mokinius vietinio (priemiestinio) reguliaraus susisiekimo autobusų maršrutais į Vilniaus rajono savivaldybės teritorijoje esančias švietimo įstaigas, negautas pajamas už mokinių pavėžėjimą 2020 m. balandžio–birželio mėn., ir šiai kompensacijai buvo panaudota 80,6 tūkst. Eur.

**Neįgaliųjų mokinių pavėžėjimas**

Augant specialiųjų ugdymosi poreikių mokinių skaičiui, kasmet didėja ir pavežamų mokinių, turinčių specialiųjų ugdymosi poreikių, kurie nepajėgia patys atvykti į mokyklą ir grįžti atgal namo (negali savarankiškai vaikščioti, dėl didelių sutrikimų yra nesaugūs gatvėje), skaičius. Siekiant užtikrinti tokių vaikų saugumą labai svarbus yra tinkamas, gerai organizuotas pavėžėjimas, kuris sudaro visas galimybes saugiai keliauti į mokyklą ir atgal. Mokinių, turinčių specialiųjų ugdymosi poreikių, pavėžėjimas savivaldybėje organizuotas 2 būdais: privačiu tėvų transportu bei specialiaisiais reisais.

Iš viso 2018 m. savivaldybėje buvo pavežami 55 specialiųjų ugdymosi poreikių turintys mokiniai, 2019 m. – 62, o 2020 m. buvo pavežami į ugdymo įstaigas 67 Vilniaus rajono savivaldybės neįgalieji vaikai, iš jų 15 vaikų, pavežamų į savivaldybės bendrojo ugdymo mokyklose naujai įsteigtas specialiąsias klases intelekto ir įvairiapusių raidos sutrikimų turintiems mokiniams ugdyti Sudervės Mariano Zdziechovskio pagrindinės mokyklos Rastinėnų pradinio ugdymo skyriuje bei Zujūnų gimnazijos Čekoniškių pagrindinio ugdymo skyriuje. Iš viso specialiųjų ugdymosi poreikių mokinių pavėžėjimui 2020 m. buvo panaudota 125,8 tūkst. Eur.

**Vykdomas neformalusis suaugusiųjų švietimas**

Savivaldybės švietimo įstaigos, siekdamos sudaryti rajono gyventojams sąlygas mokytis visą gyvenimą, tenkinti jų pažinimo poreikius ar įgyti papildomų kompetencijų, prisideda ir prie neformalaus suaugusiųjų švietimo.

**MOKINIŲ LAIMĖJIMAI**

**Akademiniai mokinių laimėjimai**

Siekiant mokiniams padėti atskleisti savo gabumus, 2020 m., iki karantino paskelbimo, rajone buvo organizuotos 23 įvairios rajoninės olimpiados bei konkursai, kuriuose pakankamai aktyviai dalyvavo savivaldybės švietimo įstaigų mokiniai.

**2020 m. rajoninių olimpiadų ir konkursų laimėtojai**

|  |  |  |  |  |
| --- | --- | --- | --- | --- |
| **Eil. Nr.** | **Mokinio vardas, pavardė** | **Mokykla** | **Mokytojas** | **Vieta** |
| **ANGLŲ KALBOS IIIG kl. rajoninė olimpiada**  |
| 1. | Erikas Gembickis | Nemėžio šv. Rapolo Kalinausko gimnazija | Jelena Tamašauskienė  | **I** |
| 2. | Tomaš Krukovski | Rukainių gimnazija | Ana Paulauskienė | **II** |
| 3. | Sabina Silvija Žvanskytė  | Juodšilių šv. Uršulės Leduchovskos gimnazija | Žana Narbutienė | **III** |
| 4. | Ieva Lipskytė | Nemenčinės Gedimino gimnazija | Rūta Malakauskienė | **III** |
| **ANGLŲ KALBOS 9–10 kl. mokinių rajoninis konkursas** |
| 1. | Paulina Mackevič  | Bezdonių Julijaus Slovackio gimnazija | Inga Kondratovič | **I** |
| 2. | Deimantė Tamašauskaitė  | Kalvelių ,,Aušros“ gimnazija | Irina Tomaševič | **I** |
| 3. |  Kornelia Gurska  | Nemenčinės Konstanto Parčevskio gimnazija | Inesa Rusecka | **II** |
| 4.  | Jakub Žukovski  | Kalvelių Stanislavo Moniuškos gimnazija | Gražina Čerešniovaja | **III** |
| **RUSŲ (UŽSIENIO) KALBOS** **rajoninė olimpiada** |
| 1. | Laurita Radiševska  | Mickūnų gimnazija | Alia Lebedeva | **I** |
| 2. | Nikita Baranov | Maišiagalos Lietuvos didžiojo kunigaikščio Algirdo gimnazija | Danutė Stapulionienė | **II** |
| 3. | Norbert Gajevski | Medininkų šv. Kazimiero gimnazija | Teresa Jasiukevič | **II** |
| 4.  | Deimantė Tamašauskaitė  | Kalvelių ,,Aušros“ gimnazija | Tatjana Oskirko | **III** |
| **LIETUVIŲ KALBOS IR LITERATŪROS** **rajoninė olimpiada** **Lietuvos ir užsienio lietuviškų mokyklų mokiniams** |
| 1. | Meda Šufinskaitė | Maišiagalos Lietuvos didžiojo kunigaikščio Algirdo gimnazija | Daiva Čatrauskienė | **I** |
| 2. | Agnė Damarackaitė | Nemenčinės Gedimino gimnazija | Vanda Rinkevič | **I** |
| 3. | Žygimantas Venskus | Rudaminos „Ryto“ gimnazija | Inga Lapkauskienė | **II** |
| 4. | Martynas Mikučionis | Pagirių gimnazija | Giedrė Rusilienė | **II** |
| 5. | Liana Radeckaja | Pagirių gimnazija | Jolanta Dudutienė | **III** |
| 6. | Anželika Batiuškova | Marijampolio Meilės Lukšienės gimnazija | Rita Sakalauskienė | **III** |
| **LIETUVIŲ KALBOS** **rajoninė olimpiada****tautinių mažumų mokyklų mokiniams**  |
| 1. | Inesa Jusel | Sudervės Marijano Zdziechovskio pagrindinė mokykla | Vita Burzdžiuvienė | **I** |
| 2. | Beata Šileikaitė | Paberžės šv. Stanislavo Kostkos gimnazijos Visalaukės mokykla-daugiafunkcis centras | Auksė Mačionienė | **II** |
| 3. | Artur Kondratovič | Bezdonių Julijaus Slovackio gimnazija | Aliona Rynkun | **III** |
| 4. | Darija Aurelija Jurevič | Rukainių gimnazija | Jevgenija Jackevič | **IV** |
| 5. | Viktorija Pročuchanova | Rudaminos Ferdinando Ruščico gimnazija | Danutė Mikalauskienė | **V** |
| 6. | Justyna Mečkovska | Paberžės šv. Stanislavo Kostkos gimnazija | Auksė Mačionienė | **VI** |
| 7. | Anžela Beliak | Pagirių gimnazija | Alina Ponamariova | **VII** |
| 8. | Kamilė Blažytė | Nemėžio šv. Rapolo Kalinausko gimnazija | Zita Jankauskienė | **VIII** |
| **MENINIO SKAITYMO konkurso rajoninis etapas** |
| 1. | Alicija Stankevičiūtė | Nemenčinės Gedimino gimnazija | Danuta Petrauskienė | **I** |
| 2. | Estela Marcinkevičiūtė | Pagirių gimnazija | Vidmantas Fijalkauskas | **I** |
| 3. | Marta Misevičiūtė | Maišiagalos Lietuvos didžiojo kunigaikščio Algirdo gimnazija | Rasa Kitkauskienė | **II** |
| 4. | Viktorija Šareiko | Nemenčinės Gedimino gimnazija | Aida Bužinskienė | **II** |
| 5. | Emilija Ranonytė | Rudaminos „Ryto“ gimnazija | Daiva Ranonienė | **III** |
| 6. | Dovydas Martynėnas | Pagirių gimnazija | Sandra Čerkienė | **III** |
| 7. | Ugnė Juzefovičiūtė,Izabelė Žitlinskaitė,Justas Dapkevičius,Greta Bobinaitė,Elinga Purlytė,Aneta Kerulytė,Lavija Rybakova,Vyta Laminskytė(poetinė (literatūrinė) kompozicija) | Paberžės „Verdenės“ gimnazija | Lina Mikutytė,Violeta Kaziūnienė | **I** |
| 8. | Gabriela Čemierys,Marija Rudytė, Neringa Fadejevaitė,Margarita Novikevičiūtė,Aurimas Asanavičius,Eldar Kokoškin,Šarūnas Šibirkštis (poetinė (literatūrinė) kompozicija) | Pagirių gimnazija | Vidmantas Fijalkauskas,Milda Razauskienė | **I** |
| **DAINUOJAMOSIOS POEZIJOS konkurso rajoninis etapas** |
| 1. | Laurynas Cicėnas,Viktorija Rusecka,Ingrida Kimsevičiūtė,Ieva Palavinkaitė,Viktorija Šareiko | Nemenčinės Gedimino gimnazija | Miglė Matuliauskaitė | **I** |
| **JAUNŲJŲ FILOLOGŲ konkurso rajoninis etapas** |
| 1. | Živilė Sokolovskytė | Nemenčinės Konstanto Parčevskio gimnazija | Juzė Voinickienė | **I** |
| 2. | Dominyka Bogdevič | Nemenčinės Konstanto Parčevskio gimnazija | Juzė Voinickienė | **II** |
| **Tarptautinio jaunimo EPISTOLINIO RAŠINIO konkurso rajoninis etapas** |
| 1. | Akvilė Pugačiovaitė | Kalvelių „Aušros“ gimnazija | Kristina Užubalytė-Lapinskienė | **I** |
| 2. | Viktorija Jodko | Sudervės Marijano Zdziechovskio pagrindinė mokykla | Vita Burzdžiuvienė | **II** |
| 3. | Meda Baškytė | Pagirių gimnazija | Jūratė Čiapienė | **III** |
| **DAILĖS** **rajoninė olimpiada** |
| 1. | Agata Volček | Pakenės Česlovo Milošo pagrindinė mokykla | Andžela Aidukienė | **I** |
| 2. | Agnieška Sinkevič | Kyviškių pagrindinė mokykla | Violeta Petkevič | **II** |
| 3. | Inesa Jusel | Sudervės Mariano Zdziechovskio pagrindinė mokykla | Česlava Liachovič | **III** |
| **MUZIKOS rajoninė olimpiada** |
| **I kategorija (6–8 klasės)** |
| 1. | Daiva Gedris  | Nemenčinės Gedimino gimnazija | Miglė Matuliauskaitė | **I** |
| 2. | Olivija Mangevičiūtė | Maišiagalos kun. Juzefo Obrembskio gimnazija | Jasia Mackevič | **II** |
| 3. | Marija Utovka  | Rudaminos Ferdinando Ruščico gimnazija | Alina Balkuvienė | **III** |
| **II kategorija (9–12 klasės)** |
| 1. | Kevinas Jasinskis  | Rudaminos „Ryto“ gimnazija | Kęstutis Jaskevičius | **I** |
| 2. | Viktorija Šareiko | Nemenčinės Gedimino gimnazija | Miglė Matuliauskaitė | **II** |
| 3. | Deimantė Tamašauskaitė | Kalvelių „Aušros“ gimnazija | Valentina Fedorovič | **III** |
| **INFORMACINIŲ TECHNOLOGIJŲ rajoninė olimpiada** |
| 1. | Daniel Borkovski | Maišiagalos Lietuvos didžiojo kunigaikščio Algirdo gimnazija | Olga Andrijanovienė | **I** |
| 2. | Vitalij Jarmolovič | Pagirių gimnazija | Alina Špakauskienė | **II** |
| 3. | Ričardas Gembickij | Pagirių gimnazija | Alina Špakauskienė | **III** |
| **FIZIKOS rajoninė olimpiada** |
| 1. | Edvard Romanovski | Nemėžio šv. Rapolo Kalinausko gimnazija | Liljana Bochanevič | **III** |
| **MATEMATIKOS rajoninė olimpiada** |
| 1. | Daniel Šaranda | Juodšilių šv. Uršulės Leduchovskos gimnazija | Halina Novicka | **I** |
| 2. | Edvard Romanovski  | Nemėžio šv. Rapolo Kalinausko gimnazija | Irena Kisel | **I** |
| 3. | Dominikas Agejev | Rudaminos „Ryto“ gimnazija | Regina Mikutavičiūtė-Kierienė | **II** |
| 4. | Dainius Drobavičius | Rudaminos „Ryto“ gimnazija | Teresa Radvilavičienė | **II** |
| 5. | Beata Šileikaitė | Paberžės šv. Stanislavo Kostkos gimnazijos Visalaukės mokykla-daugiafunkcis centras | Teresa Kuzmicka | **III** |
| 6. | Loreta Liminovič | Nemenčinės Konstanto Parčevskio gimnazija | Tadeuš Grigorovič | **III** |
| 7. | Eugenijus Borisenko | Bezdonių Julijaus Slovackio gimnazija | Hendryka Savel | **III** |
| 8. | Justina Tomaševičiūtė | Maišiagalos Lietuvos didžiojo kunigaikščio Algirdo gimnazija | Kristina Bajevienė | **III** |
| **Mažoji MATEMATIKOS rajoninė olimpiada 5-8 kl.**  |
| 1. | Elena Marija Devėnaitė | Nemenčinės Gedimino gimnazija | Svetlana Sčastnaja | **I** |
| 2. | Kristupas Bulakas | Nemenčinės Gedimino gimnazija | Loreta Janušaitienė | **I** |
| 3. | Karol Čečionkin | Juodšilių šv. Uršulės Leduchovskos gimnazija | Ruslana Tumienė | **I** |
| 4. | Augustė Serapinaitė | Pagirių gimnazija | Lina Kondrotaitė | **I** |
| 5. | Maksimilijan Bastin | Rudaminos Ferdinando Ruščico gimnazija | Halina Nikončik | **I** |
| 6. | Bernardas Osinskas | Nemenčinės Gedimino gimnazija | Svetlana Sčastnaja | **II** |
| 7. | Domantas Ruželė | Nemenčinės Gedimino gimnazija | Loreta Janušaitienė | **II** |
| 8. | Simona Paliukėnaitė | Nemenčinės Gedimino gimnazija | Loreta Janušaitienė | **II** |
| 9. | Žygimantas Kazėnas | Maišiagalos Lietuvos didžiojo kunigaikščio Algirdo gimnazija | Laimutė Maslinskienė | **II** |
| 10. | Ieva Našlėnaitė | Maišiagalos Lietuvos didžiojo kunigaikščio Algirdo gimnazija | Audronė Balčiūnaitė | **II** |
| 11. | Meda Baškytė | Pagirių gimnazija | Jolanta Miliauskienė | **II** |
| 12.  | Goda Štuopytė | Pagirių gimnazija | Lina Kondrotaitė | **II** |
| 13. | Tomas Petkevičius | Nemenčinės Konstanto Parčevsko gimnazija | Valentina Tumaš | **II** |
| 14. | Aleks Korsakas | Rudaminos „Ryto“ gimnazija | Teresa Radvilavičienė | **II** |
| 15. | Ignas Šimkunas | Kalvelių „Aušros“ gimnazija | Joana Mikulevič | **III** |
| 16. | Aistė Didvalytė | Maišiagalos Lietuvos didžiojo kunigaikščio Algirdo gimnazija  | Audronė Balčiūnaitė | **III** |
| 17. | Emilija Rutkauskaitė | Pagirių gimnazija | Jolanta Miliauskienė | **III** |
| 18. | Jonas Makutunovič | Pagirių gimnazija | Jadvyga Bujel | **III** |
| 19. | Aleksandr Siliuk | Valčiūnų gimnazija | Marija Sinkevič | **III** |
| **TECHNOLOGIJŲ rajoninė olimpiada**  |
| **10–11 klasės** |
| 1. | Paulina Šimėnaitė | Avižienių gimnazija | Rita Andriuškevič  | **I** |
| 2. | Margarita Tankilen | Lavoriškių Stepono Batoro gimnazija | Kristina Tankeliun | **II** |
| 3. | Inesa Jusel | Sudervės Mariano Zdziechovskio pagrindinė mokykla | Katažina Oleškevič | **III** |
| **8–9 klasės** |
| 1. | Laura Matkevičiūtė | Nemenčinės Gedimino gimnazija | Daiva Kurpienė | **I** |
| 2. | Sebastjan Platkovski | Riešės šv. Faustinos Kovalskos pagrindinė mokykla | Česlava Liachovič | **II** |
| 3. | Patrycja Vaškovič | Egliškių šv. Jono Bosko gimnazija | Danuta Zavalska | **III** |
| **ISTORIJOS rajoninė olimpiada** |
| 1. | Dariuš Markovski | Avižienių gimnazija | Marijan Buinickas | **I** |
| 2. | Patricija Ancukevič  | Medininkų šv. Kazimiero gimnazija | Romuald Piotrovski | **II** |
| 3. | Agnietė Gelažunaitė | Maišiagalos kun. Juzefo Obrembskio gimnazija | Valerija Adomaitis | **III** |
| **LENKŲ KALBOS IR LITERATŪROS rajoninė olimpiada** |
| 1. | Ernestas Gulbickis | Nemenčinės Konstanto Parčevskio gimnazija | Kristina Rostovska | **I** |
| 2. | Agata Parvicka | Pagirių gimnazija | Lilija Žigo | **II** |
| 3. | Rafal Šipkovski | Kalvelių Stanislavo Moniuškos gimnazija | Liucija Podvorska | **II** |
| 4. | Milena Jermakovič | Medininkų šv. Kazimiero gimnazija | Renata Jočienė | **III** |
| 5. | Elžbieta Zinkevič | Rudaminos Ferdinando Ruščico gimnazija  | Alina Miloš | **III** |
| 6. | Renata Tunkevič | Rukainių gimnazija | Regina Ivaško | **III** |
| 7. | Patricija Ustinovič | Mickūnų gimnazija  | Kristina Vitlicka | **Padėkos raštas** |
| 8. | Vanesa Šavlis | Buivydžių Tadeušo Konvickio gimnazija | Teresa Gailiun | **Padėkos raštas** |
| 9. | Aurelija Kimsa | Lavoriškių Stepono Batoro gimnazija | Ana Burbo | **Padėkos raštas** |
| 10. | Agnieška Krukovska | Rukainių  gimnazija | Regina Ivaško | **Padėkos raštas** |
| **Rajoninis SKAITOVŲ konkursas „KRESY 2020“** |
| **I kategorija (iki 7 metų)** |
| 1. | Marta Maslovska | Egliškių šv. Jono Bosko gimnazija | Gražyna Sankovska-Bersekerska | **I** |
| 2. | Patricija Maksimovič | Zujūnų gimnazija |  Danuta Radulevič | **II** |
| 3. | Gabriela Gulbicka | Mickūnų gimnazija | Emilija Oberlian | **III** |
| 4. | Agata Romeiko | Kalvelių Stanislavo Moniuškos gimnazija | Gražina Dadel | **Pagyrimo raštas** |
| 5. | Olivija Seniut | Pakenės Česlovo Milošo pagrindinė mokykla | Irena Korvel | **Pagyrimo raštas** |
| **II kategorija (8–12 metų)**  |
| 1. | Justyna Daraškevič | Kalvelių Stanislavo Moniuškos gimnazija | Liucija Podvorska | **I** |
| 2. | Adriana Tomaševič | Mickūnų gimnazija | Teresa Pavlovska | **II** |
| 3. | Kamila Juchno | Zujūnų gimnazija | Beata Michalovska- Zlotnikova | **III** |
| 4. | Jemelian Paknis | Bezdonių Julijaus Slovackio gimnazija | Liudmila Latyševič | **Pagyrimo raštas** |
| 5. | Marcin Mečkovski | Riešės šv. Faustinos Kovalskos pagrindinė mokykla | Justina Breivė | **Pagyrimo raštas** |
| **III kategorija (13–15 metų)** |
| 1. | Kamila Jaskevič | Rudaminos Ferdinando Ruščico gimnazija | Helena Strela | **II** |
| 2. | Mažena Mackevič | Pakenės Česlovo Milošo pagrindinė mokykla | Olga Volkovicka | **III** |
| 3. | Aneta Baranovska | Pakenės Česlovo Milošo pagrindinė mokykla | Alina Savanevičienė | **III** |
| 4. | Ervin Naruniec | Mickūnų gimnazija | Beata Naruniec | **Pagyrimo raštas** |
| 5. | Mateuš Koženevski | Mickūnų gimnazija | Diana Oberlian | **Pagyrimo raštas** |
| **IV kategorija (nuo 16 metų)** |
| 1. | Diana Lukoit | Rudaminos Ferdinando Ruščico gimnazija | Alina Miloš | **I** |
| 2. | Dorota Beliavska |  [Egliškių šv. Jono Bosko gimnazija](http://www.egliskes.vilniausr.lm.lt/?page_id=5591/)  | Kristina Deinarovič | **II** |
| 3. | Elžbieta Turenko | Rukainių gimnazija | Lucija Kuzborska | **III** |
| 4. | Konrad Deinarovič |  [Egliškių šv. Jono Bosko gimnazija](http://www.egliskes.vilniausr.lm.lt/?page_id=5591/)  | Kristina Deinarovič | **Pagyrimo raštas** |
| 5. | Sabina Salvija Žvanskytė | Juodšilių šv. Uršulės Leduchovskos gimnazija | Jadviga Osipovič- Bezuško | **Pagyrimo raštas** |
| 6.  | David Rynkevič | Nemenčinės Konstanto Parčevskio gimnazija | Irena Komar | **Pagyrimo raštas** |
| **CHEMIJOS rajoninė olimpiada** |
| 1. | Inesa Janukevič | Rudaminos Ferdinando Ruščico gimnazija  | Regina Boris | **I (**9 kl.) |
| 2. | Jolanta Smuškaitė |  [Egliškių šv. Jono Bosko gimnazija](http://www.egliskes.vilniausr.lm.lt/?page_id=5591/)  | Galina Kumpan | **II** (9 kl.) |
| 3. | Dominykas Saulius Žalys | Maišiagalos Lietuvos didžiojo kunigaikščio Algirdo gimnazija  | Audronė Vaitkevičienė | **III** (9 kl.) |
| 4. | Emilija Kovzan | Marijampolio Meilės Lukšienės gimnazija | Tatjana Paškel | **I** (10 kl.) |
| 5. | Žygimantas Venskus | Rudaminos „Ryto“ gimnazija | Jolanda Repečkienė | **II** (10 kl.) |
| 6. | Daniel Barkovski | Maišiagalos Lietuvos didžiojo kunigaikščio Algirdo gimnazija | Audronė Vaitkevičienė | **II** (10 kl.) |
| 7. | Deimantė Tamašauskaitė | Kalvelių „Aušros“ gimnazija | Elvyra Ajauskaitė | **III** (10 kl.) |
| 8. | Karina Narbutaitė | Maišiagalos Lietuvos didžiojo kunigaikščio Algirdo gimnazija | Audronė Vaitkevičienė | **I** (11 kl.) |
| 9. | Anastasija Šugalskaja | Pagirių gimnazija | Irena Babinska | **II** (11 kl.) |
| 10. | Marta Cvelaja | Mickūnų gimnazija | Galina Kumpan | **II** (11 kl.) |
| 11. | Patrik Mužščinskas | Avižienių gimnazija | Ježi Borovik | **III** (11 kl.) |
| 12. | Eva Novickaitė | Nemenčinės Konstanto Parčevskio gimnazija | Galina Verikienė | **I** (12 kl.) |
| 13. | Agnė Damarackaitė | Nemenčinės Gedimino gimnazija | Natalija Kalionova | **II** (12 kl.) |
| 14. | Ernestas Gulbickis | Nemenčinės Konstanto Parčevskio gimnazija | Galina Verikienė | **III** (12 kl.) |
| **BIOLOGIJOS rajoninė olimpiada** |
| 1. | Modestas Šleinius | Nemenčinės Gedimino gimnazija | Alina Kodikienė | **I** (9 kl.) |
| 2. | Daniel Olickij | Rudaminos Ferdinando Ruščico gimnazija  | Kristina Voitechovič | **II** (9 kl.) |
| 3. | Jolanta Smuškaitė |  [Egliškių šv. Jono Bosko gimnazija](http://www.egliskes.vilniausr.lm.lt/?page_id=5591/)  | Eleonora Makovska | **III** (9 kl.) |
| 4. | Deimantė Tamašauskaitė | Kalvelių „Aušros“ gimnazija | Irena Mikulevič | **I** (10 kl.) |
| 5. | Ričardas Gembickij | Pagirių gimnazija | Jolanta Šibirkštė | **II** (10 kl.) |
| 6. | Žygimantas Venskus | Rudaminos „Ryto“ gimnazija | Rūta Kviatkovskienė | **III** (10 kl.) |
| 7. | Edvard Romanovski | Nemėžio šv. Rapolo Kalinausko gimnazija | Ala Belevič | **I** (11 kl.) |
| 8. | Karina Boguslavska | Paberžės „Verdenės“ gimnazija | Regina Stankevičienė | **II** (11 kl.) |
| 9. | Laurita Radiševska | Mickūnų gimnazija | Eleonora Makovska | **III** (11 kl.) |
| 10.  | Agnė Damarackaitė | Nemenčinės Gedimino gimnazija | Alina Kodikienė | **I** (12 kl.) |
| 11. | Elvin Francišek Bogdzevič | Rudaminos „Ryto“ gimnazija | Jolanda Repečkienė | **II** (12 kl.) |
| 12. | Kotryna Tatolytė | Nemenčinės Gedimino gimnazija | Alina Kodikienė | **III** (12 kl.) |
| **Vaikų MENINIO SKAITYMO konkursas ,,Magiška eilėraščių šalis"** |
| **I amžiaus grupė (3-5 m.)** |
| 1. | N. Glotko | Kalvelių vaikų darželis | I. Maleikienė | **I** |
| 2. | A. Berniukevič | Kalvelių vaikų darželis | I. Maleikienė | **I** |
| 3.  | A. Maželytė | Avižienių vaikų lopšelis-darželis | J. Grigienė | **II** |
| 4.  | J. Liutkevič | Paberžės ,,Verdenės“ gimnazija | R. Korovaičik | **II** |
| 5.  | I. Raudeliūnas | Avižienių vaikų lopšelis-darželis | J. Grigienė | **III** |
| 6. | V. Šimičeva | Nemenčinės vaikų lopšelis-darželis | A. Juchnevič | **III** |
| **II amžiaus grupė (6-7 m.)** |
| 1. | M. Garliauskaitė | Nemenčinės vaikų darželis  | J. Šamatovičienė | **I** |
| 2. | E. Labovič | Sudervės Mariano Zdziechovskio pagrindinė mokykla | R. Starenkienė | **I** |
| 3. | M. Komisarovaitė | Glitiškių vaikų darželis | E. Malinovskienė | **II** |
| 4. | G. Jerenkevič | Nemenčinės vaikų darželis  | M. Golovnia | **II** |
| 5. | A. Nazarova | Maišiagalos Lietuvos didžiojo kunigaikščio Algirdo gimnazija | L. Kazlauskienė | **III** |
| 6. | R. Kolpak | Raudausių daugiafunkcis centras | E. Klimaševskaja | **III** |
| **Pradinių klasių mokinių lenkų mokomąja kalba RAŠYBOS rajoninis konkursas****„Rašau be klaidų“** |
| 1. | Gabrielė Sinkevič | Skaidiškių mokykla-darželis | **I** |
| 2. | Kamila Balcevič | Juodšilių šv. Uršulės Leduchovskos gimnazija | **II** |
| 3. | Marta Marcinkevič | Pakenės Česlovo Milošo pagrindinė mokykla | **II** |
| 4. | Daria Rynkevič | Nemenčinės Konstanto Parčevskio gimnazija | **III** |
| 5. | Airida Vežbovič | Bezdonių Julijaus Slovackio gimnazija | **III** |
| 6. | Milėja Steško | Paberžės šv. Stanislavo Kostkos gimnazija | **III** |

Gabiausi savivaldybės mokyklų mokiniai 2020 m. sėkmingai dalyvavo respublikinėse (lietuvių kalbos ir literatūros Lietuvos ir užsienio lietuviškų mokyklų mokiniams, lenkų kalbos ir literatūros, rusų (užsienio) kalbos)) olimpiadose bei įvairiuose respublikiniuose ir tarptautiniuose konkursuose – laimėtos 5prizinėsII–III vietos, 9 laureato diplomai ir 8 mokiniai apdovanoti Pagyrimo raštais, iš viso **22 laimėtojai**.

Prizines II–III vietas, pagyrimo raštus bei laureato diplomus Vilniaus rajono savivaldybės mokyklų mokiniai laimėjo **trijose respublikinėse olimpiadose** bei aštuoniuose tarptautiniuose ir respublikiniuose konkursuose, iš jų: dvi **II vietas** respublikiniuose konkursuose, tri**s III vietas** respublikinėse lietuvių kalbos ir literatūros Lietuvos ir užsienio lietuviškų mokyklų mokiniams, lenkų kalbos ir literatūros bei rusų (užsienio) kalbos olimpiadose, nors paskelbus karantiną Lietuvos Respublikos teritorijoje kai kurios respublikinės olimpiados nebeįvyko.

**2020 m. respublikinių bei tarptautinių olimpiadų ir konkursų laimėtojai**

|  |  |  |  |  |
| --- | --- | --- | --- | --- |
| **Eil. Nr.** | **Mokinio vardas, pavardė** | **Mokykla** | **Mokytojas** | **Vieta** |
| **LIETUVIŲ KALBOS IR LITERATŪROS respublikinė olimpiada** **Lietuvos ir užsienio lietuviškų mokyklų mokiniams** |
| 1. | Agnė Damarackaitė | Nemenčinės Gediminogimnazija | Vanda Rinkevič | **III** |
| **RUSŲ (UŽSIENIO) KALBOS respublikinė olimpiada** |
| 1. | Laurita Radiševska  | Mickūnų gimnazija | Alia Lebedeva | **III** |
| **LENKŲ KALBOS IR LITERATŪROS respublikinė olimpiada** |
| 1. | Ernestas Gulbickis | Nemenčinės Konstanto Parčevskio gimnazija | Kristina Rostovska | **III** |
| 2. | Vanesa Šavlis  | Buivydžių Tadeušo Konvickio gimnazija | Teresa Gailiun | **Pagyrimo raštas** |
| **Respublikinis SKAITOVŲ konkursas „KRESY 2020“** |
| **I kategorija (iki 7 metų)** |
| 1. | Agata Romeiko | Kalvelių Stanislavo Moniuškos gimnazija | Gražina Dadel | **Pagyrimo raštas** |
| 2.  | Gabriela Gulbicka | Mickūnų gimnazija | Emilija Oberlian | **Pagyrimo raštas** |
| 3. | Marta Maslovska | Egliškių šv. Jono Bosko gimnazija | Gražyna Sankovska-Bersekerska | **Pagyrimo raštas** |
| **II kategorija (8-12 metų)** |
| 1. | Justyna Daraškevič | Kalvelių Stanislavo Moniuškos gimnazija | Liucija Podvorska | **Pagyrimo raštas** |
| **III kategorija (13-15 metų)** |
| 1. | Kamila Jaskevič | Rudaminos Ferdinando Ruščico gimnazija | Helena Strela | **Pagyrimo raštas** |
| 2. | Ervin Naruniec | Mickūnų gimnazija | Beata Naruniec | **Pagyrimo raštas** |
| **IV kategorija (nuo 16 metų)** |
| 1. | Diana Lukoit | Rudaminos Ferdinando Ruščico gimnazija | Alina Miloš | **Pagyrimo raštas** |
| **Nacionalinis mokinių konkursas „Lietuvos kovų už laisvę ir netekčių istorija“** |
| 1. | Dominyka Bartaševič  | Nemėžio šv. Rapolo Kalinausko gimnazija  | Christina Masalska | **II** |
| **Respublikinis mokyklų bendruomenių metams skirto GRAFINIO ŽENKLO kūrimo konkursas** |
| 1. | Emilija Urbanovič | Nemenčinės Gedimino gimnazija | Dovilė Blažytė-Vanagienė | **II** |
| **Tarptautinis LENKŲ LITERATŪROS konkursas vaikams ir jaunimui ,,Twórcza Polska“**  |
| 1. | Agata Romanovska | Rudaminos Ferdinando Ruščico gimnazija | Alina Miloš | **Laureatė** |
| 2. | Paulina Sakovska | Rudaminos Ferdinando Ruščico gimnazija | Alina Miloš | **Laureatė** |
| **Tarptautinis mokinių MENINĖS KŪRYBOS DARBŲ konkursas „Kalėdinis atvirukas“**  |
| **15–18 m. amžiaus grupė** |
| 1. | Adas Dilys | Nemenčinės Gedimino gimnazija | Dovilė Blažytė-Vanagienė | **Laureatas** |
| **Tarptautinės aeronautikos federacijos PIEŠINIŲ konkursas** **„Skrydžio vakardiena ir rytojus“**  |
| **10–13 m. amžiaus grupė (II kategorija)** |
| 1. | Irma Blazarėnaitė | Rudaminos meno mokykla | Ivona Dakinevič | **Laureatė** |
| **Nacionalinis mokinių MENINĖS KŪRYBOS DARBŲ konkursas,** skirtas UNESCO pasaulio paveldo Lietuvoje metams, **„Kelionė laiku – atgimusi Vilniaus istorija“** |
| **7–10 m. amžiaus grupė** |
| 1. | Gabija Balsytė | Rudaminos meno mokykla | Ivona Dakinevič | **Laureatė** |
| **11–14 m. amžiaus grupė** |
| 2. | Simona Paliukėnaitė | Nemenčinės Gedimino gimnazija  | Dovilė Blažytė-Vanagienė | **Laureatė** |
| **Nacionalinis mokinių PIEŠINIŲ konkursas** **„Knygų namų šviesa“** |
| **I amžiaus grupė (7-10 m.)** |
| 1. | Sonia Abdurachmanova | Rudaminos meno mokykla | Renata Utovka | **Laureatė** |
| **II amžiaus grupė (11-14 m.)** |
| 1. | Elinga Bruzgaitė | Rudaminos meno mokykla | Ivona Dakinevič | **Laureatė** |
| **III amžiaus grupė (15-18 m.)** |
| 1. | Urtė Pinikaitė | Nemenčinės Gedimino gimnazija | Dovilė Blažytė-Vanagienė | **Laureatė** |

**Sporto laimėjimai**

2020 m. Lietuvos mokyklų žaidynės dėl šalyje paskelbto karantino kovo mėn. buvo nutrauktos. Vilniaus rajono gimnazijos spėjo pravesti 19 (iš 39) įvairių sporto šakų finalinių varžybų. Bendroje 2019–2020 m. m. Lietuvos mokyklų žaidynių miestų ir rajonų sporto šakų varžybų rezultatų suvestinėje Vilniaus rajonas pirmoje grupėje (tarp didžiausių savivaldybių) užėmė VI vietą.

O Lietuvos **kaimo vietovių** mokyklų žaidynių bendroje įskaitoje Vilniaus rajonas užėmė **III vietą,** kurioje Egliškių šv. Jono Bosko gimnazija berniukų tinklinio varžybose iškovojo I vietą, o Avižienių gimnazija mergaičių tinklinio varžybose – III vietą. Vilniaus rajone buvo pravesta 14 (iš 20) įvairių sporto šakų kaimo vietovių mokyklų žaidynių finalinių varžybų.

**2020 m. Vilniaus rajono savivaldybės sporto mokyklos laimėjimai**

2020 m. Vilniaus rajono savivaldybės sporto mokyklos auklėtiniai dalyvavo 41 tarptautinėse ir 13 respublikinių varžybų.

|  |  |  |  |
| --- | --- | --- | --- |
| **Sporto laimėjimai** | **Aukso medaliai** | **Sidabro medaliai** | **Bronzos medaliai** |
| Tarptautinėse varžybose | 14 | 10 | 7 |
| Respublikinėse varžybose | 52 | 52 | 33 |

Sporto mokyklos biatlonininkės Viktorija Augulytė ir Kamilė Jakubauskaitė 2020 m. dalyvavo Jaunimo olimpinėse žaidynėse Šveicarijoje. Taip pat biatlonininkai Sara Urumova, Romualdas Aleksandrovas, Viktorija Augulytė ir Kamilė Jakubauskaitė dalyvavo Pasaulio jaunimo biatlono čempionate Šveicarijoje. Sara Urumova dalyvavo Europos jaunimo biatlono taurės varžybose Vokietijoje bei Europos jaunimo biatlono čempionate Austrijoje. Latvijos biatlono vasaros čempionate iškovoti 4 aukso, 3 sidabro ir 1 bronzos medaliai. Pasaulio Lenkų žiemos žaidynėse Lenkijoje sporto mokyklos auklėtiniai iškovojo 4 aukso, 4 sidabro ir 2 bronzos medalius.

Palangoje bokso varžybose sporto mokyklos auklėtinis Hubert Vabalis svorio kategorijoje iki 63 kg iškovojo 3 vietą. Sporto mokyklos imtynininkai dalyvavo Atvirame vaikų (2007-2010 gim. m.) čempionate, Lietuvos vaikų graikų-romėnų imtynių taurės varžybose, Atvirose vaikų (2009-2012 gim. m.) VMSC pirmenybėse bei Lietuvos vaikų taurėsvaržybose, kur iškovojo net 9 aukso, 7 sidabro bei 11 bronzos medalių. Vilniuje Lietuvos atvirame vaikų tautinių imtynių-ristynių čempionate sporto mokyklos imtynininkai iškovojo 3 aukso ir 2 bronzos medalius.

XVIII Tarptautiniame stalo teniso turnyre stalo tenisininkė Diana Tabunova užėmė 1 vietą 2008 m. ir jaunesnių mergaičių grupėje. Mergaičių komanda (Diana Tabunova, Milana Skaiva, Polina Tabunova) Lietuvos jaunučių 2008 gimimo metų ir jaunesnių amžiaus grupės stalo teniso komandinėse pirmenybėse užėmė 2 vietą. VI Tarptautinio stalo teniso turnyro „Utena 2020“ nugalėtoja tapo sporto mokyklos auklėtinė Diana Tabunova. Sidabrą ir bronzą stalo tenisininkai iškovojo Vilniuje vykusiose Lietuvos jaunučių „Olimpinių vilčių“ stalo teniso pirmenybėse.

Lietuvos rajonų jaunių ir jaunimo lengvosios atletikos čempionatuose lengvaatlečiai iškovojo 1 aukso, 4 sidabro ir 1 bronzos medalius. Dariuš Zabelo Lietuvos jaunimo čempionate iškovojo 2 vietą 800 m bėgime ir 3 vietą 1500 m nuotolyje. Estijoje Baltijos šalių jaunių ir jaunimo komandiniuose čempionatuose Dariuš Zabelo iškovojo 1 ir 3 vietas. Atvirose Vilniaus rajono kroso pirmenybėse sporto mokyklos lengvaatlečiai atskirose amžiaus grupėse laimėjo 5 aukso, 5 sidabro ir 6 bronzos medalius. Žolės riedulininkai tapo Lietuvos vaikinų U-18 uždarų patalpų pirmenybių nugalėtojais, o jungtinė buvusių ir esamų sporto mokyklos auklėtinių „Vilniaus r. SM – Ardas“ komanda iškovojo pergalę Lietuvos žolės riedulio čempionato „B“ diviziono varžybose. U-12 amžiaus grupėje sporto mokyklos riedulininkai iškovojo sidabro, o grupėje U-14 – bronzos medalius. Tarptautiniame krepšinio turnyre „Polbasket Cup 2020“ Lenkijoje sporto mokyklos auklėtinės užėmė 4 vietą.

 24 sporto mokyklos auklėtiniai įtraukti į įvairių sporto šakų Lietuvos suaugusiųjų, jaunimo, jaunių ir jaunučių rinktines.

**Meno laimėjimai**

**Zoninis Lietuvos vaikų ir moksleivių televizijos konkurso „Dainų dainelė“ etapas**

2020 m. įvykusio zoninio Lietuvos vaikų ir moksleivių televizijos konkurso „Dainų dainelė“ etapo konkurso laureatais tapo:

1. Matas Bacevičius, Pagirių meno mokyklos mokinys;

1. Merginų kvartetas iš Kalvelių „Aušros“ gimnazijos;
2. Berniukų vokalinis ansamblis „Geniukai“ iš Rudaminos meno mokyklos.

**2020 m. Vilniaus rajono savivaldybės meno ir muzikos mokyklų laimėjimai**

Vilniaus rajono savivaldybės meno ir muzikos mokyklų solistai, pianistai, kanklininkai, fleitistai, ansambliai, chorai, akordeonų orkestras, styginių ir pučiamųjų instrumentų ansambliai dalyvavo įvairiuose tarptautiniuose, respublikiniuose, regioniniuose konkursuose, festivaliuose, kuriuose Nemenčinės muzikos mokyklos mokiniai pelnė 7 laureatų bei 6 diplomantų vardus, Pagirių meno mokyklos mokiniai pelnė 31 laureatų ir 11 diplomantų vardų, Rudaminos meno mokyklos ugdytiniai – 29 laureatų ir 15 diplomantų vardų, o 3 mokiniai tapo regioninio turo nugalėtojais.

**MOKINIŲ PASIEKIMAI**

**Nacionalinis mokinių pasiekimų patikrinimas**

2020 m. dėl paskelbto karantino Vilniaus rajono savivaldybės mokyklų mokiniai, kurie mokėsi pagal pradinio ir pagrindinio ugdymo programas, nacionaliniame mokinių pasiekimų patikrinime nedalyvavo.

**Brandos egzaminai**

 Brandos egzaminai – pagrindiniai rodikliai, atspindintys rajono švietimo kokybę.

 2020 m. brandos egzaminus iš viso laikė 598 Vilniaus rajono abiturientai, iš jų 497 – Vilniaus rajono savivaldybės mokyklų dvyliktokai.

|  |  |
| --- | --- |
| Metai | Kandidatai |
| Vilniaus rajono švietimo įstaigos | Vilniaus rajono savivaldybės mokyklos |
| 2020 | 598 | 497 |
| 2019 | 590 | 481 |
| 2018 | 630 | 532 |

 2020 m. Vilniaus rajono savivaldybės mokyklų mokiniai rinkosi laikyti egzaminus iš vienuolikos valstybinių brandos egzaminų (toliau – VBE). Dviejose gimnazijoje buvo pasirinkti tik 5 VBE, vienoje – 11 VBE, o trijose gimnazijose – po 10 VBE.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Egzaminų skaičius | 1 | 2 | 3 | 4 | 5 | 6 | 7 | 8 | 9 | 10 | 11 |
| 2019 metai |
| Gimnazijų skaičius | 0 | 0 | 0 | 1 | 6 | 3 | 4 | 4 | 3 | 2 | 1 |
| 2020 metai |
| Gimnazijų skaičius | 0 | 0 | 0 | 0 | 2 | 8 | 5 | 3 | 1 | 3 | 1 |
| Iš viso: | 24 gimnazijos |

 Daugiausia savivaldybės mokyklų abiturientų laikė šiuos valstybinius brandos egzaminus: užsienio (anglų) kalbos – 284 mokiniai (57,1 %; 2019 m. – 56,5 %; 2018 m. – 57,5 %), lietuvių kalbos ir literatūros – 278 mokiniai (55,9 %; 2019 m.– 56,3 %; 2018 m. – 56,2 %), užsienio (rusų) kalbos – 264 mokiniai (53,1 %; 2019 m. – 48,8 %; 2018 m. – 49,1 %) bei matematikos – 232 mokiniai (46,7 %; 2019 m. – 51,1 %; 2018 m. – 49,1 %).

 2020 m. Vilniaus rajono savivaldybės mokyklų abiturientai **100 proc.** išlaikė istorijos, geografijos bei užsienio (anglų, rusų ir vokiečių) kalbų VBE.

2020 m. lietuvių kalbos ir literatūros valstybinį brandos egzaminą išlaikiusių kandidatų yra 9,44 proc. mažiau (2019 m. – 7,78 proc., 2018 m. – 9,88 proc.) nei respublikoje (savivaldybėje išlaikė 79,86 proc., respublikoje – 89,3 proc. (2019 m. – 83,03 proc., respublikoje – 90,81 proc.)), ir palyginus su 2019 m., išlaikiusių egzaminą kandidatų skaičius savivaldybėje 1,66 proc. dar sumažėjo.

 Iš visų 24 savivaldybės gimnazijų mokinių, pasirinkusių lietuvių kalbos ir literatūros VBE, tik devynių gimnazijų mokiniai visi jį **išlaikė** (**Buivydžių Tadeušo Konvickio** (2018 m. ir 2019 m.), Juodšilių šv. Uršulės Leduchovskos, Kalvelių „Aušros“, Lavoriškių Stepono Batoro, **Maišiagalos kun. Juzefo Obrembskio** (2018 m. ir 2019 m.), Medininkų šv. Kazimiero, Paberžės „Verdenės“, Pagirių ir **Valčiūnų** (2018 m. ir 2019 m.) gimnazijų). Tačiau 57,1 proc. mokinių, laikiusių lietuvių kalbos ir literatūros VBE, iš Bezdonių Julijaus Slovackio gimnazijos, 42,9 proc. mokinių iš Egliškių šv. Jono Bosko gimnazijos, 40,0 proc. mokinių iš Marijampolio Meilės Lukšienės gimnazijos, 37,5 proc. mokinių iš Kalvelių Stanislavo Moniuškos gimnazijos šio egzamino neišlaikė.

Lietuvių kalbos ir literatūros mokyklinį brandos egzaminą (toliau – MBE) išlaikiusiųjų procentas tris metus iš eilės yra aukštesnis nei respublikoje: 2020 m. – 0,96 proc. (2019 m. – 0,8 proc.; 2018 m. – 0,62 proc.). Savivaldybėje 2020 m. šį egzaminą išlaikė 95,52 proc., o respublikoje – 94,56 proc. kandidatų (2019 m. savivaldybėje išlaikė 94,32 proc., respublikoje – 93,4 proc.) ir išlaikiusiųjų lietuvių kalbos ir literatūros MBE 2020 m. 0,16 proc. daugiau negu 2019 m. (2019 m. – 0,18 proc. daugiau negu 2018 m.)

Gimtųjų (lenkų, rusų) kalbų mokyklinį brandos egzaminą laikė ir išlaikė **100 proc**. savivaldybės mokyklų mokinių.

 Iš visų savivaldybės gimnazijų mokinių, kurie pasirinko laikyti matematikos VBE, tik penkių gimnazijų mokiniai šį egzaminą visi **išlaikė** (**Buivydžių Tadeušo Konvickio**, **Maišiagalos kun. Juzefo Obrembskio**, Maišiagalos Lietuvos didžiojo kunigaikščio Algirdo, Paberžės „Verdenės“ ir Pagirių gimnazijų). Tačiau nuo 50 iki 100 proc. abiturientų matematikos VBE trylikoje iš 24 gimnazijų neišlaikė.

 Reikia pažymėti, kad visus valstybinius brandos egzaminus 2020 m. juos pasirinkę abiturientai išlaikė tik trijose savivaldybės (Buivydžių Tadeušo Konvickio, Maišiagalos kun. Juzefo Obrembskio (taip pat ir 2019 m.) bei Paberžės „Verdenės“) gimnazijose.

 Darytina išvada, kad dalyje savivaldybės gimnazijų tobulintina sritimi ir toliau išlieka mokinių motyvacijos kėlimas bei savalaikės mokymosi pagalbos teikimas.

**2019 metų valstybinių brandos egzaminų rezultatai**

|  |  |  |  |  |  |
| --- | --- | --- | --- | --- | --- |
|   | **Lietuvių kalba ir literatūra** | **Matematika** | **Anglų kalba** | **Rusų kalba** | **Vokiečių kalba** |
| laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** |
|
| **Savivaldybės mokyklos**  | 271 | 46 | **16,97** | 246 | 48 | **19,51** | 272 | 8 | **2,94** | 235 | 0 | **0,00** | 1 | 0 | **0,00** |
| **ŠMM Vilniaus rajono mokyklos** | 65 | 11 | 16,92 | 55 | 20 | 36,36 | 66 | 1 | 1,52 | 41 | 0 | 0,00 | 1 | 0 | 0,00 |
| **Vilniaus rajono mokyklos** | 336 | 57 | 16,96 | 301 | 68 | 22,59 | 338 | 9 | 2,66 | 276 | 0 | 0,00 | 2 | 0 | 0,00 |
| **Visa Lietuva** | 17.904 | 1.646 | 9,19 | 16.539 | 2.956 | 17,87 | 18.175 | 403 | 2,22 | 1.335 | 3 | 0,22 | 77 | 2 | 2,60 |
|  |  |  |  |  |  |  |  |  |  |  |  |  |  |  |  |
|   | **Fizika** | **Geografija** | **Istorija** | **Biologija** | **Chemija** |
| laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** |
|
| **Savivaldybės mokyklos**  | 29 | 2 | **6,90** | 29 | 0 | **0,00** | 122 | 0 | **0,00** | 70 | 2 | **2,86** | 17 | 1 | **5,88** |
| **ŠMM Vilniaus rajono mokyklos** | 7 | 0 | 0,00 | 15 | 0 | 0,00 | 19 | 0 | 0,00 | 15 | 1 | 6,67 | 3 | 0 | 0,00 |
| **Vilniaus rajono mokyklos** | 36 | 2 | 5,56 | 44 | 0 | 0,00 | 141 | 0 | 0,00 | 85 | 3 | 3,53 | 20 | 1 | 5,00 |
| **Visa Lietuva** | 2.371 | 77 | 3,25 | 2.727 | 105 | 3,85 | 8.510 | 107 | 1,26 | 5.786 | 141 | 2,44 | 1.263 | 28 | 2,22 |
|  |  |  |  |  |  |  |  |  |  |  |  |  |  |  |  |
|   | **Informacinės technologijos** | **Iš viso** |  |  |
| laikė  | **neišlaikė** | **neišlaikė %** | laikė  | **neišlaikė** | **neišlaikė %** |   |  |  |   |  |  |
|
| **Savivaldybės mokyklos**  | 35 | 0 | **0,00** | 1.327 | 107 | **8,06** |   |   |   |   |   |  |
| **ŠMM Vilniaus rajono mokyklos** | 9 | 1 | 11,11 | 296 | 34 | 11,49 |   |  |  |  |  |  |
| **Vilniaus rajono mokyklos** | 44 | 1 | 2,27 | 1.623 | 141 | 8,69 |   |  |  |  |  |  |
| **Visa Lietuva** | 2.459 | 83 | 3,38 | 77.146 | 5.551 | 7,20 |   |  |  |  |  |  |

|  |
| --- |
| **2020 metų valstybinių brandos egzaminų rezultatai** |
|  |  |  |  |  |  |  |  |  |  |  |  |  |  |  |  |
|   | **Lietuvių kalba ir literatūra** | **Matematika** | **Anglų kalba** | **Rusų kalba** | **Vokiečių kalba** |
| laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** |
|
| **Savivaldybės mokyklos**  | 278 | 56 | **20,14** | 232 | 88 | **37,93** | 284 | 0 | **0,00** | 270 | 0 | **0,00** | 1 | 0 | 0,00 |
| **ŠMSM Vilniaus rajono mokyklos** | 60 | 11 | 18,33 | 51 | 21 | 41,18 | 57 | 0 | 0,00 | 27 | 0 | 0,00 | 0 | 0 | 0,00 |
| **Vilniaus rajono mokyklos** | 338 | 67 | 19,82 | 283 | 109 | 38,52 | 341 | 0 | 0,00 | 297 | 0 | 0,00 | 1 | 0 | 0,00 |
| **Visa Lietuva** | 16.970 | 1.816 | 10,70 | 15.244 | 4.926 | 32,31 | 18.022 | 189 | 1,05 | 1.608 | 1 | 0,06 | 32 | 0 | 0,00 |
|  |  |  |  |  |  |  |  |  |  |  |  |  |  |  |  |
|   | **Fizika** | **Geografija** | **Istorija** | **Biologija** | **Chemija** |
| laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** |
|
| **Savivaldybės mokyklos**  | 16 | 2 | **12,50** | 28 | 0 | 0,00 | 108 | 0 | 0,00 | 64 | 3 | **4,69** | 11 | 1 | **9,09** |
| **ŠMSM Vilniaus rajono mokyklos** | 10 | 2 | 20,00 | 15 | 0 | 0,00 | 17 | 0 | 0,00 | 19 | 2 | 10,53 | 4 | 0 | 0,00 |
| **Vilniaus rajono mokyklos** | 26 | 4 | 15,38 | 43 | 0 | 0,00 | 125 | 0 | 0,00 | 83 | 5 | 6,02 | 15 | 1 | 6,67 |
| **Visa Lietuva** | 2.050 | 108 | 5,27 | 2.727 | 28 | 1,03 | 7.780 | 17 | 0,22 | 5.404 | 122 | 2,26 | 1.069 | 28 | 2,62 |
|  |  |  |  |  |  |  |  |  |  |  |  |  |  |  |  |
|   | **Informacinės technologijos** | **Iš viso** |  |  |  |  |  |  |  |  |  |
| laikė  | **neišlaikė** | **neišlaikė %** | laikė  | **neišlaikė** | **neišlaikė %** |  |  |  |  |  |  |  |  |  |
|  |  |  |  |  |  |  |  |  |
| **Savivaldybės mokyklos**  | 45 | 6 | **13,33** | 1.337 | 156 | **11,67** |  |  |  |  |  |  |  |  |  |
| **ŠMSM Vilniaus rajono mokyklos** | 4 | 0 | 0,00 | 264 | 36 | 13,64 |  |  |  |  |  |  |  |  |  |
| **Vilniaus rajono mokyklos** | 49 | 6 | 12,24 | 1.601 | 192 | 11,99 |  |  |  |  |  |  |  |  |  |
| **Visa Lietuva** | 2.271 | 152 | 6,69 | 73.177 | 7.387 | 10,09 |  |  |  |  |  |  |  |  |  |

**100 balų valstybinių brandos egzaminų įvertinimai 2020 m.**

 2020 m., lyginant su 2019 m., „šimtukininkų“ skaičius Vilniaus rajone žymiai išaugo. Maksimalius įvertinimus už valstybinius brandos egzaminus, iš viso **65** ,,šimtukus“, gavo net **61** Vilniaus rajono savivaldybės gimnazijų abiturientas iš 18 gimnazijų. 100 balų įvertinimus dvyliktokai gavo už užsienio (anglų, rusų) kalbų, lietuvių kalbos ir literatūros, biologijos bei informacinių technologijų VBE, o Nemenčinės Gedimino gimnazijos abiturientė Agnė Damarackaitė gavo net tris „šimtukus“ už lietuvių kalbos ir literatūros, biologijos bei užsienio (anglų) kalbos VBE.

 Geriausiai Vilniaus rajono savivaldybės mokyklų abiturientams sekėsi laikyti užsienio (rusų) kalbos VBE – net 47 savivaldybės gimnazijų abiturientai gavo maksimalius 100 balų įvertinimus (iš Avižienių – 1, Bezdonių Julijaus Slovackio – 1, Egliškių šv. Jono Bosko – 2, Juodšilių šv. Uršulės Leduchovskos – 2, Kalvelių Stanislavo Moniuškos – 5, Lavoriškių Stepono Batoro – 3, Maišiagalos kun. Juzefo Obrembskio – 4, Marijampolio Meilės Lukšienės – 2, Medininkų šv. Kazimiero – 3, Mickūnų – 4, Nemenčinės Gedimino – 2, Nemenčinės Konstanto Parčevskio – 1, Nemėžio šv. Rapolo Kalinausko – 3, Paberžės šv. Stanislavo Kostkos – 1, Pagirių – 1, Rudaminos Ferdinando Ruščico – 4, Rudaminos „Ryto“ – 6, Rukainių gimnazijos – 2). Už užsienio (anglų) kalbos VBE 100 balų įvertinimus gavo 13 abiturientų (iš Pagirių – 5, Nemenčinės Gedimino – 2, Nemenčinės Konstanto Parčevskio – 2, Nemėžio šv. Rapolo Kalinausko – 2, Rudaminos „Ryto“ gimnazijos – 2), už lietuvių kalbos ir literatūros VBE – 2 abiturientai iš Nemenčinės Gedimino ir Nemenčinės Konstanto Parčevskio gimnazijų, už biologijos VBE – 2 abiturientai iš Nemenčinės Gedimino ir Pagirių gimnazijų, už informacinių technologijų VBE – 1 abiturientas iš Rudaminos „Ryto“ gimnazijos.

 Iš viso 2020 m. brandos atestatus su pagyrimu gavo 4 Vilniaus rajono savivaldybės gimnazijų abiturientai: Agnė Damarackaitė (Nemenčinės Gedimino gimnazija), Martynas Mikučionis ir Šarūnas Šibirkštis (Pagirių gimnazija) bei Elvin Francišek Bogdzevič (Rudaminos „Ryto“ gimnazija).

**2020 m. abiturientai, gavę 100 balų VBE įvertinimus**

|  |  |  |  |  |
| --- | --- | --- | --- | --- |
| ***Eil. Nr.*** | ***Abituriento vardas, pavardė*** | ***Mokomoji kalba*** | ***Mokomasis dalykas*** | ***Gimnazija*** |
| 1 | Dainius Drobavičius | lietuvių | Informacinės technologijos | Rudaminos „Ryto“ gimnazija |
| 2 | Edvin Ostapenko | lietuvių | Užsienio kalba (anglų) |
| 3 | **Viktorija Dudinska** | lietuvių | Užsienio kalba (anglų) |
| Užsienio kalba (rusų) |
| 4 | Violeta Bolyčevaitė | lietuvių | Užsienio kalba (rusų) |
| 5 | Emilija Bušmič | lietuvių | Užsienio kalba (rusų) |
| 6 | Maksim Nikolajevas | lietuvių | Užsienio kalba (rusų) |
| 7 | Ieva Trepova | lietuvių | Užsienio kalba (rusų) |
| 8 | Lukaš Trusilevič | lietuvių | Užsienio kalba (rusų) |
|  |  |  | **Iš viso:** | **9** |
| 9 | **Martynas Mikučionis** | lietuvių | Biologija | Pagirių gimnazija |
| Užsienio kalba (anglų) |
| 10 | Margarita Novikevičiūtė | lietuvių | Užsienio kalba (anglų) |
| 11 | Paulina Suškaitė | lietuvių | Užsienio kalba (anglų) |
| 12 | Šarūnas Šibirkštis | lietuvių | Užsienio kalba (anglų) |
| 13 | Evelina Macenkevič | lietuvių | Užsienio kalba (rusų) |
| 14 | Agata Parvicka | lenkų | Užsienio kalba (anglų) |
|  |  |  | **Iš viso:** | **7** |
| 15 | **Agnė Damarackaitė**  | lietuvių | Biologija | Nemenčinės Gedimino gimnazija |
| Lietuvių kalba ir literatūra |
| Užsienio kalba (anglų) |
| 16 | Marius Lipskis  | lietuvių | Užsienio kalba (anglų) |
| 17 | Kamilė Tajevskytė | lietuvių | Užsienio kalba (rusų) |
| 18 | Emilija Urbanovič  | lietuvių | Užsienio kalba (rusų) |
|  |  |  | **Iš viso:** | **6** |
| 19 | Agata Borisevič | lenkų | Užsienio kalba (rusų) | Kalvelių Stanislavo Moniuškos gimnazija |
| 20 | Veronika Kochanska | lenkų | Užsienio kalba (rusų) |
| 21 | Ivona Mikulska | lenkų | Užsienio kalba (rusų) |
| 22 | Viktorija Pyž | lenkų | Užsienio kalba (rusų) |
| 23 | Michal Šipkovski | lenkų | Užsienio kalba (rusų) |
|  |  |  | **Iš viso:** | **5** |
| 24 | Margarita Viktorija Petraitytė | lietuvių  | Užsienio kalba (anglų) | Nemėžio šv. Rapolo Kalinausko gimnazija |
| 25 | Julius Urbonavičius | lietuvių  | Užsienio kalba (anglų) |
| 26 | Oksana Baškardina | lietuvių  | Užsienio kalba (rusų) |
| 27 | Karina Jolanta Kodytė | lietuvių  | Užsienio kalba (rusų) |
| 28 | Dorota Narvoiš | lenkų  | Užsienio kalba (rusų) |
|  |  |  | **Iš viso:** | **5** |
| 29 | Dorota Baliul | lenkų | Užsienio kalba (rusų) | Maišiagalos kun. Juzefo Obrembskio gimnazija |
| 30 | Elžbieta Jankovska | lenkų | Užsienio kalba (rusų) |
| 31 | Justyna Pilecka | lenkų | Užsienio kalba (rusų) |
| 32 | Adriana Zarumna | lenkų | Užsienio kalba (rusų) |
|  |  |  | **Iš viso:** | **4** |
| 33 | Raimond Jurgėlėvič | lenkų | Užsienio kalba (rusų) | Mickūnų gimnazija |
| 34 | Edita Šostak | lenkų | Užsienio kalba (rusų) |
| 35 | Diana Tomaševič | lenkų | Užsienio kalba (rusų) |
| 36 | Patricija Ustinovič | lenkų | Užsienio kalba (rusų) |
|  |  |  | **Iš viso:** | **4** |
| 37 | Eva Novickaitė | lenkų | Lietuvių kalba ir literatūra | Nemenčinės Konstanto Parčevskio gimnazija |
| 38 | Ernestas Gulbickis | lenkų | Užsienio kalba (anglų) |
| 39 | Marcin Sudenis | lenkų | Užsienio kalba (anglų) |
| 40 | Kamila Blatkovska | lenkų | Užsienio kalba (rusų) |
|  |  |  | **Iš viso:** | **4** |
| 41 | Božena German | lenkų | Užsienio kalba (rusų) | Rudaminos Ferdinando Ruščico gimnazija |
| 42 | Kamila Mackevič | lenkų | Užsienio kalba (rusų) |
| 43 | Emilija Ukrainec | lenkų | Užsienio kalba (rusų) |
| 44 | Elžbieta Zinkevič | lenkų | Užsienio kalba (rusų) |
|  |  |  | **Iš viso:** | **4** |
| 45 | Aurelija Kimsa | lenkų | Užsienio kalba (rusų) | Lavoriškių Stepono Batoro gimnazija |
| 46 | Stanislav Novicki | lenkų | Užsienio kalba (rusų) |
| 47 | Svetlana Stepanavičiūtė | lenkų | Užsienio kalba (rusų) |
|  |  |  | **Iš viso:** | **3** |
| 48 | Patricija Ancukevič | lenkų | Užsienio kalba (rusų) | Medininkų šv. Kazimiero gimnazija |
| 49 | Milena Jermakovič | lenkų | Užsienio kalba (rusų) |
| 50 | Katarina Valiukaitė | lenkų | Užsienio kalba (rusų) |
|  |  |  | **Iš viso:** | **3** |
| 51 | Elžbieta Šapel | lenkų | Užsienio kalba (rusų) | Egliškių šv. Jono Bosko gimnazija |
| 52 | Dariuš Olechnovič | lenkų | Užsienio kalba (rusų) |
|  |  |  | **Iš viso:** | **2** |
| 53 | Daniel Šaranda | lenkų | Užsienio kalba (rusų) | Juodšilių šv. Uršulės Leduchovskos gimnazija |
| 54 | Ivona Vinckevič | lenkų | Užsienio kalba (rusų) |
|  |  |  | **Iš viso:** | **2** |
| 55 | Anželika Batiuškova  | lietuvių | Užsienio kalba (rusų) | Marijampolio Meilės Lukšienės gimnazija |
| 56 | Inesa Baranovska | lietuvių | Užsienio kalba (rusų) |
|  |  |  | **Iš viso:** | **2** |
| 57 | Ivona Gilevska  | lenkų | Užsienio kalba (rusų) | Rukainių gimnazija |
| 58 | Jonas Moroz | lenkų | Užsienio kalba (rusų) |
|  |  |  | **Iš viso:** | **2** |
| 59 | Ksenija Pavlik | lietuvių | Užsienio kalba (rusų) | Avižienių gimnazija |
|  |  |  | **Iš viso:** | **1** |
| 60 | Dominika Uvarova | lenkų | Užsienio kalba (rusų) | Bezdonių Julijaus Slovackio gimnazija |
|  |  |  | **Iš viso:** | **1** |
| 61 | Evelina Vorobjova | lenkų | Užsienio kalba (rusų) | Paberžės šv. Stanislavo Kostkos gimnazija |
|  |  |  | **Iš viso:** | **1** |
|  |  |  |  | **Iš viso: 65** |

**„Šimtukininkus“ 2020 m. parengė 18 iš 24 Vilniaus rajono savivaldybės gimnazijų:**

1. Rudaminos ,,Ryto“ gimnazija – 8 abiturientai;
2. Pagirių gimnazija – 6 abiturientai;
3. Kalvelių Stanislavo Moniuškos gimnazija – 5 abiturientai;
4. Nemėžio šv. Rapolo Kalinausko gimnazija – 5 abiturientai;
5. Maišiagalos kun. Juzefo Obrembskio gimnazija – 4 abiturientai;
6. Mickūnų gimnazija – 4 abiturientai;
7. Nemenčinės Gedimino gimnazija – 4 abiturientai;
8. Nemenčinės Konstanto Parčevskio gimnazija – 4 abiturientai;
9. Rudaminos Ferdinando Ruščico gimnazija – 4 abiturientai;
10. Lavoriškių Stepono Batoro gimnazija – 3 abiturientai;
11. Medininkų šv. Kazimiero gimnazija – 3 abiturientai;
12. Egliškių šv. Jono Bosko gimnazija – 2 abiturientai;
13. Juodšilių šv. Uršulės Leduchovskos gimnazija – 2 abiturientai;
14. Marijampolio Meilės Lukšienės gimnazija – 2 abiturientai;
15. Rukainių gimnazija – 2 abiturientai;
16. Avižienių gimnazija – 1 abiturientas;
17. Bezdonių Julijaus Slovackio gimnazija – 1 abiturientas;
18. Paberžės šv. Stanislavo Kostkos gimnazija – 1 abiturientas.

**2020 m. 100 balų VBE įvertinimų skaičius gimnazijose**

|  |  |  |  |
| --- | --- | --- | --- |
| ***Eil. Nr.*** | ***Švietimo įstaiga*** | ***Dalykas*** | ***Abiturientų skaičius*** |
| 1 | Avižienių gimnazija | Užsienio kalba (rusų) | 1 |
| 2 | Bezdonių Julijaus Slovackio gimnazija | Užsienio kalba (rusų) | 1 |
| 3 | Egliškių šv. Jono Bosko gimnazija | Užsienio kalba (rusų) | 2 |
| 4 | Juodšilių šv. Uršulės Leduchovskos gimnazija | Užsienio kalba (rusų) | 2 |
| 5 | Kalvelių Stanislavo Moniuškos gimnazija | Užsienio kalba (rusų) | 5 |
| 6 | Lavoriškių Stepono Batoro gimnazija  | Užsienio kalba (rusų) | 3 |
| 7 | Maišiagalos kun. Juzefo Obrembskio gimnazija | Užsienio kalba (rusų) | 4 |
| 8 | Marijampolio Meilės Lukšienės gimnazija | Užsienio kalba (rusų) | 2 |
| 9 | Medininkų šv. Kazimiero gimnazija | Užsienio kalba (rusų) | 3 |
| 10 | Mickūnų gimnazija | Užsienio kalba (rusų) | 4 |
| 11 | Nemenčinės Gedimino gimnazija | BiologijaLietuvių kalba ir literatūraUžsienio kalba (anglų)Užsienio kalba (rusų) | 1122 |
| 12 | Nemenčinės Konstanto Parčevskio gimnazija | Lietuvių kalba ir literatūraUžsienio kalba (anglų)Užsienio kalba (rusų) | 121 |
| 13 | Nemėžio šv. Rapolo Kalinausko gimnazija | Užsienio kalba (anglų)Užsienio kalba (rusų) | 23 |
| 14 | Paberžės šv. Stanislavo Kostkos gimnazija | Užsienio kalba (rusų) | 1 |
| 15 | Pagirių gimnazija | BiologijaUžsienio kalba (anglų)Užsienio kalba (rusų) | 151 |
| 16 | Rudaminos Ferdinando Ruščico gimnazija | Užsienio kalba (rusų) | 4 |
| 17 | Rudaminos ,,Ryto“ gimnazija | Informacinės technologijosUžsienio kalba (anglų)Užsienio kalba (rusų) | 126 |
| 18 | Rukainių gimnazija | Užsienio kalba (rusų) | 2 |
|  |  | Iš viso: | 61 abiturientas, 100 balų įvertinimai – 65  |

 Visi gabiausi savivaldybės mokyklų mokiniai, iš viso **75**, pelnę aukščiausius valstybinių brandos egzaminų įvertinimus, tarptautinių, respublikinių olimpiadų, konkursų laureatai, savo pasiekimais garsinantys Vilniaus rajoną, ir juos rengę mokytojai buvo apdovanoti Mero padėkos raštais ir atminimo dovanomis iškilmingoje apdovanojimo šventėje ,,**Geriausias mokinys 2020**“.

 Nors šie rodikliai liudija apie gerą savivaldybės mokyklų ugdymo kokybę, tačiau kitais mokslo metais savivaldybės mokyklos turėtų siekti dar geresnių mokymosi rezultatų, kad mažėtų mokinių, neišlaikiusių brandos egzaminus, skaičius.

**TOLIMESNĖ ABITURIENTŲ VEIKLA**

Dauguma Vilniaus rajono savivaldybės abiturientų, įgijusių vidurinį išsilavinimą, toliau tęsia mokslus universitetuose, kolegijose arba profesinėse mokyklose šalyje arba užsienyje.

Duomenys rodo, kad po mokyklos baigimo per pastaruosius trejus metus kasmet tolimesnį mokymąsi rinkosi vidutiniškai 75 proc. Vilniaus rajono savivaldybės abiturientų. 2020 m. abiturientų, tęsiančių mokymąsi, skaičius sumažėjo 5 proc. palyginus su 2019 m. ir padidėjo 1 proc. palyginus su 2018 m., bei sudarė 74 proc.

2020 m. stebima po mokyklos baigimo pasirinkusių tarnybą Lietuvos kariuomenėje augimo tendencija, taip pat pasirinkusių darbinę veiklą skaičiaus mažėjimas.

Dauguma Vilniaus rajono abiturientų, baigę vidurinio ugdymo programą, pasirenka studijas Lietuvos aukštosiose mokyklose (tik 2 proc. abiturientų 2020 m. pasirinko studijas aukštosiose mokyklose užsienyje). Iš pateiktų duomenų matyti, kad abiturientų įstojimas į aukštąsias mokyklas per paskutinius trejus metus yra palyginti stabilus ir sudaro **55**–**56 proc.** (svyravimas 1 proc.).

2020 m. nežymiai sumažėjo abiturientų skaičius, įstojusių į aukštąsias mokyklas užsienyje, ir sudarė **2 proc.** (2019 m. – 2,9 %, 2018 m. – 2,4 %). Dauguma jų išvyko studijuoti Lenkijoje, taip pat Didžiojoje Britanijoje ir Olandijoje.

Į **universitetus** įstojo **28 proc.** abiturientų (2019 m. – 25 %, 2018 m. – 29 %); **į kolegijas** įstojo **27 proc.** abiturientų (2019 m. – 31 %, 2018 m. – 27 %); **į profesines mokyklas,** profesinio mokymo ar profesinio rengimo centrus įstojo **19 proc.** abiturientų (2019 m. – 23 %, 2018 m. – 17 %). Po mokyklos baigimo pasirinko darbinę veiklą arba išvyko į užsienį **19 proc.** abiturientų (2019 m. – 21 %, 2018 m. – 27 %).

 2020 m. Vilniaus rajono savivaldybės abiturientai dažniausiai studijoms rinkosi Vilniaus kolegiją, Socialinių mokslų kolegiją, Vilniaus universitetą, Balstogės universiteto Vilniaus filialą, Mykolo Romerio universitetą, Vilniaus technologijų ir dizaino kolegiją, Vytauto Didžiojo universitetą, Vilniaus Gedimino technikos universitetą ir kt.

**2020 m. geriausiai į aukštąsias mokyklas (universitetus ir kolegijas) įstojo šių savivaldybės švietimo įstaigų abiturientai:**

Avižienių gimnazija (79 %),

Pagirių gimnazija (76 %),

Maišiagalos Lietuvos didžiojo kunigaikščio Algirdo gimnazija (73 %),

Nemenčinės Gedimino gimnazija (71 %),

Rudaminos Ferdinando Ruščico gimnazija (71 %),

Rudaminos ,,Ryto“ gimnazija (71 %)

Lavoriškių Stepono Batoro gimnazija (64 %),

Mickūnų gimnazija (63 %),

Nemenčinės Konstanto Parčevskio gimnazija (63 %),

 Bezdonių Julijaus Slovackio gimnazija (61 %),

Juodšilių šv. Uršulės Leduchovskos gimnazija (56 %),

Marijampolio Meilės Lukšienės gimnazija (50 %),

Medininkų šv. Kazimiero gimnazija (50 %),

Valčiūnų gimnazija (50 %).

**2020 m. į universitetus daugiausiai įstojo šių savivaldybės švietimo įstaigų abiturientai:**

Pagirių gimnazija (53 %),

Nemenčinės Gedimino gimnazija (48 %),

Rudaminos ,,Ryto“ gimnazija (45 %),

Lavoriškių Stepono Batoro gimnazija (36 %),

Juodšilių šv. Uršulės Leduchovskos gimnazija (31 %),

Mickūnų gimnazija (31 %).

**2020 m. į kolegijas daugiausiai įstojo šių savivaldybės švietimo įstaigų abiturientai:**

Avižienių gimnazija (54 %),

Maišiagalos Lietuvos didžiojo kunigaikščio Algirdo gimnazija (53 %),

Valčiūnų gimnazija (50 %),

Rudaminos Ferdinando Ruščico gimnazija (47 %),

Bezdonių Julijaus Slovackio gimnazija (39 %),

 Nemenčinės Konstanto Parčevskio gimnazija (34 %),

Medininkų šv. Kazimiero gimnazija (33 %).

 Mokslus profesinėse mokymo įstaigose per pastaruosius trejus metus vidutiniškai rinkosi apie 20 proc. Vilniaus rajono savivaldybės švietimo įstaigų abiturientų. Nuo 2018 m. iki 2020 m. stebimas stojimo į profesinės mokymo įstaigas svyravimas nuo 2 proc. iki 5 proc. 2019 m. stojimas į profesines mokyklas buvo didžiausias, siekė 23 proc., tačiau 2020 m. šis skaičius sumažėjo 4 proc. iki 19 proc.

Kasmet auga abiturientų skaičius, kurie pasirenka tarnybą Lietuvos kariuomenėje: 2018 m. buvo **2,4 proc.,** 2019 m. **– 4,5 proc., o** 2020 m**. – 7 proc.** Per paskutinius trejus metus po mokyklos baigimo pasirinkusių tarnybą Lietuvos kariuomenėje išaugo **4,6 proc**.

 Dalis abiturientų po mokyklos baigimo renkasi darbinę veiklą arba išvažiuoja uždarbiauti į užsienį. Tokių abiturientų skaičius per paskutinius metus sumažėjo 2 proc. ir 2020 m. sudarė  **19 proc.**, o palyginus su 2018 m. stebimas net **8 proc.** mažėjimas (2019 m. – 21 %, 2018 m. – 27 %). Vidutiniškai per pastaruosius trejus metus po mokyklos baigimo niekur nestojo apie 22 proc. Vilniaus rajono savivaldybės abiturientų. Darytina išvada, kad darbinę veiklą abiturientai pasirenka dėl pakankamai didelės nekvalifikuotos darbo jėgos paklausos darbo rinkoje arba dėl prastos finansinės padėties šeimoje.

2020 m**.** vidurinio ugdymo programą baigė 497 Vilniaus rajono savivaldybės švietimo įstaigų abiturientai, iš jų **55 proc.** įstojo į aukštąsias mokyklas, **19 proc.** į profesines mokyklas, profesinio mokymo ar profesinio rengimo centrus, pasirinko tarnybą Lietuvos kariuomenėje **7 proc.,**  o nusprendė dirbti **19 proc**. abiturientų.

**2020 m. abiturientų tolimesnė veikla**

**ŠVIETIMO ĮSTAIGŲ PEDAGOGINIAI DARBUOTOJAI**

**Švietimo įstaigų vadovų kaita**

 2020 m. sausio 1 d. kadenciją baigė 14 savivaldybės švietimo įstaigų direktoriaus pareigas ėjusių vadovų. Per 2020 m. buvo paskelbta 15 konkursų Vilniaus rajono savivaldybės švietimo įstaigų vadovų pareigoms užimti. Įvyko tik 4 konkursai. 2-ose savivaldybės švietimo įstaigose direktoriaus pareigoms paskirti vadovai, ėję šias pareigas tose įstaigose ir laimėję konkursus naujai kadencijai. 2-ose savivaldybės švietimo įstaigose direktorių pareigoms paskirti nauji vadovai. Dėl nepalankios epidemiologinės padėties likusieji konkursai perkelti į 2021 m.

**Švietimo įstaigų vadovų veiklos vertinimas**

 Siekiant efektyvaus švietimo įstaigų funkcionavimo buvo skatinama lyderystė ir vadyba. Įstaigų vadovams buvo sudarytos sąlygos tobulinti savo vadybinius gebėjimus, taikyti šiuolaikiško mokyklos valdymo principus, inicijuoti ir valdyti kaitos procesus švietimo įstaigose, siekti, kad jų vadovaujamos mokyklos taptų mokinių ir visuomenės poreikius atliepiančiomis, besikeičiančiomis bei nuolat besimokančiomis ugdymo įstaigomis, kurių tikslas – ugdymo kokybės bei mokinių pasiekimų gerinimas. Metų pradžioje buvo išanalizuota ir įvertinta savivaldybės švietimo įstaigų vadovų metinė veikla, jos veiksmingumas, aptartos ir nustatytos jų veiklos užduotys bei siektini rezultatai. Taip pat su savivaldybės švietimo įstaigų vadovais aptartos jų tobulintinos kompetencijos ir profesinio augimo galimybės.

Įvertinus savivaldybės mokyklų vadovų 2019 metų veiklos rezultatus ir atsižvelgus į švietimo įstaigų bendruomenių siūlymus dėl jų vadovaujamų mokyklų vadovų metų veiklos ataskaitų  įvertinimo, 28 proc. Vilniaus rajono savivaldybės švietimo įstaigų vadovų veiklos rezultatai buvo įvertinti labai gerai, o 72 proc. – gerai.

**Mokyklų išorės vertinimas ir įsivertinimas**

Prie lyderystės ir vadybos ugdymo įstaigose stiprinimo reikšmingai prisideda švietimo įstaigos išorės vertinimas. Vilniaus rajono savivaldybėje išorės vertinimas jau atliktas iš viso 24-iose savivaldybės švietimo įstaigose. Pagrindinis išorinio vertinimo tikslas yra skatinti mokyklas tobulėti siekiant geresnės ugdymo(si) kokybės ir geresnių mokinių pasiekimų. Išnaudodamos išorinio vertinimo rezultatus mokyklos turi galimybę sudaryti geresnes sąlygas mokiniui ugdytis, tobulėti, siekti pažangos ir aukštesnių rezultatų. Išorinio vertinimo rezultatai padeda tobulinti esamas ir kurti naujas pagalbos teikimo ir konsultavimo formas mokyklai, mokytojams, mokiniams ir jų tėvams.

|  |  |  |
| --- | --- | --- |
| Eil.Nr. | **Švietimo įstaigos, kuriose atliktas išorės vertinimas** | **Metai** |
| 1 | [Vilniaus r. Nemėžio šv. Rapolo Kalinausko vidurinė mokykla](http://www.aikos.smm.lt/aikos/webdriver.exe?kalba=lt&kodas=191316169&MIval=/Institucija.html) | 2007 |
| 2 | Vilniaus r. Paberžės „Verdenės“ vidurinė mokykla | 2008 |
| 3 | Vilniaus r. Avižienių vidurinė mokykla | 2011 |
| 4 | Vilniaus r. Nemenčinės Konstanto Parčevskio gimnazija | 2011 |
| 5 | Vilniaus r. Paberžės šv. Stanislavo Kostkos vidurinė mokykla | 2012 |
| 6 | Vilniaus r. Šumsko pagrindinė mokykla | 2012 |
| 7 | Vilniaus r. Maišiagalos kun. Juzefo Obrembskio vidurinė mokykla  | 2013 |
| 8 | Vilniaus r. Maišiagalos Lietuvos didžiojo kunigaikščio Algirdo vidurinė mokykla | 2013 |
| 9 | Vilniaus r. Egliškių šv. Jono Bosko vidurinė mokykla | 2015 |
| 10 | Vilniaus r. Rukainių gimnazija | 2015 |
| 11 | Vilniaus r. Kalvelių „Aušros“ gimnazija | 2017 |
| 12 | Vilniaus r. Kalvelių Stanislavo Moniuškos gimnazija | 2017 |
| 13 | Vilniaus r. Marijampolio Meilės Lukšienės gimnazija | 2017 |
| 14 | Vilniaus r. Pakenės Česlovo Milošo pagrindinė mokykla | 2017 |
| 15 | Vilniaus r. Pagirių gimnazija | 2018 |
| 16 | Vilniaus r. Rudaminos „Ryto“ gimnazija | 2018 |
| 17 | Vilniaus r. Rudaminos Ferdinando Ruščico gimnazija | 2018 |
| 18 | Vilniaus r. Sudervės Mariano Zdziechovskio pagrindinė mokykla | 2018 |
| 19 | Vilniaus r. Nemenčinės Gedimino gimnazija  | 2019 |
| 20 | Vilniaus r. Nemėžio šv. Rapolo Kalinausko gimnazija (rizikos vertinimas) | 2019 |
| 21 | Vilniaus r. Buivydžių Tadeušo Konvickio gimnazija (rizikos vertinimas) | 2019 |
| 22 | Vilniaus r. Juodšilių šv. Uršulės Leduchovskos gimnazija (rizikos vertinimas) | 2019 |
| 23 | Vilniaus r. Valčiūnų gimnazija (rizikos vertinimas) | 2019 |
| 24 | Vilniaus r. Zujūnų gimnazija (rizikos vertinimas) | 2019 |

Be to, bendrojo ugdymo mokyklos kasmet atlieka įsivertinimą. Įsivertinimo metu gauti duomenys padeda atrasti mokykloms veiklos kokybės sėkmes bei trukdžius ir nustatyti tobulintinas sritis, atkreipti mokyklos bendruomenės dėmesį į veiklos aspektus, lemiančius ugdymo šiuolaikiškumą bei kokybę. Remiantis mokyklų veiklos kokybės įsivertinimo rezultatais mokyklų bendruomenės priima bendrus sprendimus dėl būtinų veiksmų, gerinant mokyklų veiklą.

Vienas iš Valstybinės švietimo 2013–2022 m. strategijos tikslų – įdiegti duomenų analize ir įsivertinimu grįstą švietimo kokybės kultūrą, užtikrinančią savivaldos, socialinės partnerystės ir vadovų lyderystės darną. Šio tikslo antrasis rodiklis yra mokyklų, skelbiančių savo pažangos ataskaitas Švietimo valdymo informacinėje sistemoje (toliau – ŠVIS), skaičius, todėl siekiama, kad iki 2022 m. visos (100 proc.) Vilniaus rajono savivaldybės bendrojo ugdymo mokyklos skelbtų savo pažangos ataskaitas. Kiekvienais metais mokyklų, skelbiančių savo pažangos ataskaitas, skaičius vis didėja. 2020 m. Nacionalinės švietimo agentūros (toliau – NŠA) organizuotame įsivertinime dalyvavo ir paskelbė apie savo pažangą 35 savivaldybės bendrojo ugdymo mokyklos iš 39, tai yra 90 proc. visų Vilniaus rajono savivaldybės bendrojo ugdymo mokyklų.

**Švietimo lyderystės ir vadybos tobulinimas**

Siekiant stiprinti lyderystę ir vadybą ugdymo įstaigoje, Nemenčinės Gedimino gimnazijos direktorė Daiva Losinskienė, 2016 m. laimėjusi konkursą gimnazijos direktoriaus pareigoms užimti, su savo komanda (direktoriaus pavaduotojais ugdymui ir 6 mokytojais) 2018–2021 m. dalyvauja Nacionalinės mokyklų vertinimo agentūros (nuo 2019 m. – Nacionalinės švietimo agentūros) projekte ,,**Geras mokymasis geroje mokykloje**“, kurio tikslas – mokyklos tobulinimą, besiremiantį į(si)vertinimo duomenimis, paversti tęstine integruota ir suasmeninta veikla**.** Projekto tikslinė grupė – formalieji lyderiai – sėkmingai įsivertinę vadybines kompetencijas ir laimėję konkursus į švietimo įstaigų vadovų pareigas, tai yra mokyklų direktoriai, kurie neseniai pradėjo savo vadybinę veiklą. Projekto metu siekiama mokyklai sukurti tęstinį savo veiklos tobulinimo modelį, orientuotą į kiekvieno vaiko mokymosi sėkmę, o projekte dalyvaujančių mokyklų vadovams ir mokytojams sukurti asmenines tęstinio profesinio augimo programas.

**Geriausių mokyklų lenkų mokomąja kalba rinkimai**

2020 m., jau 26-ąjį kartą, Lietuvos lenkų mokyklų mokytojų draugija „Macierz szkolna“ organizavo konkursą „**Geriausia mokykla – geriausias mokytojas**“, kurio metu renkamos geriausios Lietuvos mokyklos lenkų ugdomąja kalba bei geriausi jose dirbantys mokytojai. 2020 m. geriausios Vilniaus rajono savivaldybės mokyklos lenkų ugdomąja kalba (mieste) nominaciją pelnė Nemenčinės Konstanto Parčevskio gimnazija, o Mickūnų gimnazija jau trečius metus iš eilės pripažinta geriausia Vilniaus rajono savivaldybės mokykla lenkų ugdomąja kalba (rajone), II vieta atiteko Medininkų šv. Kazimiero gimnazijai, o III vieta – Rudaminos Ferdinando Ruščico gimnazijai.

**Mokytojų kvalifikacijos tobulinimas**

Siekiant kryptingai tobulinti mokytojų kvalifikaciją buvo stebima, kad mokytojai keltų savo kvalifikaciją tik akredituotuose švietimo centruose bei kitose pedagogų kompetencijų tobulinimo įstaigose. Be to, Švietimo skyrius teikė įvairiapusę metodinę pagalbą rajono mokytojams bei vadovams organizuodamas konferencijas, seminarus, gerosios patirties sklaidos ir kitus renginius aktualiais švietimo klausimais. Iš viso 2020 m. buvo organizuoti 82 metodiniai renginiai, iš jų 45 vyko nuotoliniu būdu karantino metu.

Į švietimo įstaigų vadovų pasitarimus buvo pakviesti specialistai iš įvairių su švietimu susijusių įstaigų: dėl mokinio poreikiams jautrios mokymosi aplinkos kūrimo galimybių ir apribojimų – Socialinio ir emocinio ugdymo instituto direktorė; dėl ugdymo įstaigose kylančių saugumo iššūkių – Vilniaus apskrities vyriausiojo policijos komisariato Vilniaus rajono policijos komisariato bendruomenės pareigūnė. Prasidėjus karantinui organizuoti nuotoliniai mokymai švietimo įstaigų vadovams bei atsakingiems mokyklų darbuotojams: ,,Maisto produktų viešųjų pirkimų organizavimas ir vykdymas“, ,,Maisto produktų ir grynųjų pinigų inventorizacija“, „Švietimo įstaigų Duomenų apsaugos pareigūnų mokymai”, taip pat nuotoliniai pasitarimai su ikimokyklinio ir bendrojo ugdymo įstaigų vadovais dėl Centralizuotos prašymų pateikimo į Vilniaus rajono savivaldybės švietimo įstaigų ikimokyklinio ir priešmokyklinio ugdymo grupes ir gyventojų informavimo informacinės sistemos tvarkymo.

Taip pat buvo koordinuojama Vilniaus rajono savivaldybės Mokyklų metodinės tarybos bei mokomųjų dalykų mokytojų ir pagalbos mokiniui specialistų metodinių būrelių veikla, organizuoti jų pasitarimai, o pandemijos laikotarpiu – nuotoliniu būdu, ir iš viso 2020 m. įvyko 25 tokie pasitarimai.

|  |  |  |
| --- | --- | --- |
| Eil. Nr. | Rajoninis kvalifikacijos kėlimo renginys | Skaičius |
| 1 | Vilniaus rajono savivaldybės švietimo įstaigų vadovų konferencija | 1 |
| 2 | Vilniaus rajono tikybos mokytojų ir katechetų konferencija ,,Mūsų krašto šventieji“ | 1 |
| 3 | Seminarai, geroji patirties sklaida | 14 |
| 4 | Atviros pamokos ir ugdomosios veiklos | 4 |
| 5 | Integruotos pamokos, projektai | 12 |
| 6 | Metodinių centrų renginiai | 6 |
| 7 | Švietimo įstaigų vadovų pasitarimai | 17 |
| 8 | Metodinės tarybos bei metodinių būrelių pasitarimai | 25 |
| 9 | Edukacinės išvykos  | 2 |

**Pedagogų atestacija**

2020 m. Vilniaus rajono savivaldybės bendrojo ugdymo mokyklose pagrindinėse pareigose dirbo 983 mokytojai ir pagalbos mokiniui specialistai, 264 pedagoginiai darbuotojai ikimokyklinio ugdymo įstaigose bei 88 pedagoginiai darbuotojai neformaliojo vaikų švietimo įstaigose. Mokslo metų pradžioje bendrojo ugdymo mokyklose iš viso dirbo 93,6 proc. atestuotų mokytojų ir pagalbos mokiniui specialistų, o neformaliojo vaikų švietimo įstaigose – 97,7 proc. atestuotų pedagoginių darbuotojų. 25,8 proc. mokytojų ir pagalbos mokiniui specialistų bendrojo ugdymo mokyklose turėjo aukštas – metodininko bei eksperto – kvalifikacines kategorijas, o neformaliojo vaikų švietimo įstaigose – net 37,5 proc.

|  |  |  |
| --- | --- | --- |
| Dirbančių pagrindinėse pareigose mokytojų ir pagalbos mokiniui specialistų skaičius | Neatestuotųmokytojų irpagalbosmokiniuispecialistųskaičius | Suteiktos kvalifikacinės kategorijos |
| Mokytojams | Pagalbos mokiniui specialistams |
| Mokytojo | Vyresn.mokytojo | Mokytojometodininko | Eksperto | Specia-listo | Vyresn.specia-listo | Metodi-ninko |
| 1004(2018 m. spalio 1 d.) | 73(7,3 %) | 139(13,8 %) | 507(50,5 %) | 217(21,6 %) | 15(1,5 %) | 28(2,8 %) | 19(1,9 %) | 6(0,6 %) |
| 1003(2019 m. spalio 1 d.) | 73(7,3 %) | 141(14,0 %) | 499(49,8 %) | 229(22,8 %) | 16(1,6 %) | 22(2,2 %) | 15(1,5 %) | 8(0,8 %) |
| 983(2020 m. spalio 1 d.) | 63(6,4 %) | 147(15,0 %) | 479(48,7 %) | 231(23,5 %) | 16(1,6 %) | 23(2,4 %) | 17(1,7 %) | 7(0,7 %) |

**Pradedančiųjų mokytojų stažuotė**

2019-2020 m. m. Pagirių „Pelėdžiuko“ vaikų darželis ir Skaidiškių mokykla-darželis (iš viso 3 jaunos, pirmus metus dirbančios mokytojos) dalyvavo pagal Europos Sąjungos fondų investicijų veiksmų programos priemonę „Mokytojų ir kitų švietimo sistemos darbuotojų kvalifikacijos tobulinimas“ Nacionalinės švietimo agentūros vykdomo projekto „**Tęsk**“ veikloje „**Pedagoginės stažuotės išbandymas**“, kuri skirta sukurti ir išbandyti pradedančiųjų mokytojų stažuotės modelį. Stažuotės tikslas – padėti pradedančiam pedagogui plėtoti ir gilinti studijų metu įgytas kompetencijas bei sklandžiai integruotis į švietimo bendruomenę pirmaisiais darbo švietimo įstaigoje metais.

**Kelionės išlaidų kompensavimas mokytojams** **ir pagalbos mokiniui specialistams**

Švietimas yra prioritetinė Vilniaus rajono savivaldybės sritis – ir tai įrodo palankūs sprendimai švietimo srityje. Vilniaus rajono savivaldybės Merės iniciatyva ir Savivaldybės tarybos sprendimu **nuo 2019 m.** buvo nuspręsta Vilniaus rajono savivaldybės mokyklų **mokytojams ir pagalbos mokiniui specialistams kompensuoti kelionės išlaidas į darbą** **ir atgal** bei patvirtinta Vilniaus rajono savivaldybės mokyklų mokytojų ir pagalbos mokiniui specialistų kelionės išlaidų kompensavimo tvarka. Taip buvo siekiama išspręsti didėjančią mokytojų trūkumo problemą, pritraukti ir išlaikyti aukštos kvalifikacijos mokytojus kaimo mokyklose bei užtikrinti mokinių ugdymo proceso kokybę, sudarant esamiems ir naujiems kvalifikuotiems specialistams patrauklesnes sąlygas darbui rajono savivaldybės mokyklose. Iš viso 2019–2020 m. m. į savivaldybės mokyklas iš kitų vietovių vyko apie 1000 mokytojų bei pagalbos mokiniui specialistų, o 2020–2021 m. m. – apie 1030 mokytojų bei pagalbos mokiniui specialistų. Jų kelionės išlaidoms kompensuoti 2019 m. buvo panaudota 344,4 tūkst. Eur, o 2020 m. panaudota mažiau – 219,730 tūkst. Eur, nes karantino metu mokytojai dirbo nuotoliniu būdu.

**ŠVIETIMO ĮSTAIGŲ INFRASTRUKTŪRA IR UGDYMO APLINKA**

**Ugdymo aplinkos gerinimas**

Savivaldybės švietimo įstaigos, siekdamos mokiniams suteikti kokybišką ugdymą, kasmet atnaujina informacines komunikacines technologijas. 2020 m. savivaldybės mokyklose buvo 269 interaktyvios lentos, 648 daugialypės terpės projektoriai, 3808 kompiuteriai. Palyginus su 2018 m., kompiuterių skaičius švietimo įstaigose 2020 m. išaugo apie 35 proc., o interaktyvių lentų skaičius – apie 18 proc. Taip pat mokyklose, kaip ir kasmet, buvo atnaujintos ir kitos ugdymo priemonės bei įranga, įsigyti nauji modernesni mokykliniai baldai. Iš viso 2020 m. ugdymo priemonėms, vadovėliams, informacinių technologijų įrangai bei mokykliniams baldams įsigyti savivaldybės švietimo įstaigos panaudojo 772 tūkst. Eur.

Visose savivaldybės bendrojo ugdymo mokyklose veikė mokyklų bei jų skyrių bibliotekos, kurių fondai buvo kaip ir kasmet papildyti nauja ugdymo procesui reikalinga literatūra, vadovėliais bei skaitmeniniais dokumentais. 2020 m. bendras savivaldybės mokyklų bibliotekų fondas sudarė 319 tūkst. vnt. dokumentų.

Mokinių fiziniam lavinimui bendrojo ugdymo mokyklose 2020 m. buvo 27 sporto salės, 11 aerobikos salių, 6 atletinės gimnastikos salės, 18 stadionų, 28 aikštynai ir 11 aikščių.

**Gamtamokslės laboratorijos**

Savivaldybės bendrojo ugdymo mokyklose 2020 m. buvo 27 įvairių gamtos mokslų laboratorijos: biologijos, chemijos, fizikos bei integruotos gamtos mokslų laboratorijos.

30 Vilniaus rajono savivaldybės mokyklų, turinčių 1–4 klasėse ne mažiau kaip 30 ir 5–8 klasėse ne mažiau kaip 40 mokinių, dalyvavo Europos Sąjungos fondų investicijų projekte ,,**Mokyklų aprūpinimas gamtos ir technologinių mokslų priemonėmis**“. 2018 m. 1–4 klasių mokiniai gavo įvairių gamtos ir technologinių mokslų ugdymo priemonių bei įrangos komplektus už 81,529 tūkst. Eur, o 5–8 klasių mokiniai atitinkamus priemonių bei įrangos komplektus gavo 2019–2020 metais už 129,018 tūkst. Eur. Iš viso mokyklos pagal šį projektą gavo gamtos ir technologinių mokslų ugdymo priemonių bei įrangos už **210,548 tūkst. Eur**. Projekto tikslas yra didinti bendrojo ugdymo įstaigų tinklo veiklos efektyvumą, o uždavinys – modernizuoti gamtos ir technologinių mokslų mokymo(si) aplinką, jo įgyvendinimas turėtų prisidėti prie gamtos ir technologinių mokslų ugdymo kokybės.

**Mokinių aprūpinimas kompiuteriais nuotoliniam mokymui(si)**

Šalyje paskelbus karantiną dėl koronaviruso infekcijos, Vilniaus rajono savivaldybės bendrojo ugdymo įstaigoms nuotoliniam mokymui buvo išdalinti iš Europos regioninės plėtros fondo lėšų gauti 955 planšetiniai kompiuteriai su mobiliuoju internetu bei 37 nešiojami kompiuteriai, iš viso **992** kompiuteriai už **184,571 tūkst. Eur** pagal projektą „Mokyklų aprūpinimas gamtos ir technologinių mokslų priemonėmis“. Kompiuterine technika buvo aprūpinti mokiniai iš mažiau pasiturinčių arba daugiavaikių šeimų, kurie neturėjo kompiuterinės įrangos ar interneto ryšio nuotoliniam mokymuisi. Karantinui pasibaigus, kompiuterinė įranga buvo grąžinta švietimo įstaigoms ir toliau jose naudojama mokinių mokymui.

**Virtuali ugdymosi erdvė**

Nuo 2019–2020 m. m. pradžios virtualią mokymosi aplinką naudojo tik 5 savivaldybės mokyklos, o mokslo metų pabaigoje ją naudojo jau visos mokyklos, organizuodamos mokinių nuotolinį ugdymą, šalyje paskelbus karantiną nuo 2020 m. kovo mėn. Nuotoliniam mokymui buvo naudojamos įvairios virtualios mokymosi aplinkos bei mokymo(si) priemonės skaitmeninėse aplinkose (,,Eduka klasė“, ,,EMA pamokos“, eTest.lt, Egzaminatorius.lt, MozaBook ir kt.).

**Lauko klasės**

Mokinių ugdymui netradicinėse erdvėse 2020 m. Avižienių, Marijampolio Meilės Lukšienės, Paberžės ,,Verdenės“ gimnazijos įsigijo, o Maišiagalos kun. Juzefo Obrembskio gimnazijoje, Avižienių ir Nemenčinės vaikų lopšeliuose-darželiuose buvo įrengtos lauko klasės. Šiose klasėse gali būti vykdoma netradicinė ugdomoji veikla, organizuojama popamokinė veikla, vedami mokyklos bendruomenės renginiai, neformaliojo ugdymo užsiėmimai ir įvairios mokomųjų dalykų netradicinės bei integruotos pamokos: filmų peržiūros, vaidinimai, tyrinėjimai natūralioje gamtoje, pažintinės ir kitos veiklos.

**Žalioji klasė**

Nemenčinės Gedimino gimnazijoje vykdomas projektas ,,Žalioji klasė“ - tęstinis pradinių klasių mokinių projektas, prasidėjęs dar 2017 m. Gimnazijos teritorijoje buvo įrengtos lysvės, kuriose mokiniai  ne tik sodino  ir  augino įvairius augalus, bet ir atliko stebėjimo bei tyrinėjimo veiklas, o užaugintą derlių atidavė gimnazijos valgyklai.

**Mokyklų pritaikymas neįgaliesiems**

Pritaikytos arba iš dalies pritaikytos neįgaliesiems, judantiems neįgaliojo vežimėliu, be pritaikymo žmonėms su regėjimo negalia, 2018 m. buvo 33 savivaldybės mokyklos arba jų skyriai, 2019 m. pritaikytos arba iš dalies pritaikytos neįgaliesiems buvo 36 mokyklos arba jų skyriai, o 2020 m. pritaikytos arba iš dalies pritaikytos neįgaliesiems buvo jau 38 mokyklos arba jų skyriai: 32 mokyklos turėjo pandusus, 2 mokyklose jis nereikalingas, 12 mokyklų turėjo liftus ar keltuvus ir 30-yje mokyklų buvo sanitariniai mazgai, pritaikyti neįgaliesiems.

**Didelės investicijos į savivaldybės švietimo įstaigų infrastruktūrą**

Savivaldybė labai didelį dėmesį skiria švietimo įstaigų ugdymo aplinkai bei infrastruktūrai gerinti. Todėl rengiami įvairūs investiciniai švietimo įstaigų infrastruktūros gerinimo bei plėtros projektai, siekiant pagerinti švietimo paslaugų teikimo kokybę ir prieinamumą.

Įgyvendinant Vilniaus rajono savivaldybės strateginio plėtros plano 2016–2023 m. ilgalaikės plėtros prioritetą švietimo srityje – **kokybiško ir prieinamo švietimo, laisvalaikio bei socialinių paslaugų visuomenei užtikrinimas** ir Vilniaus rajono savivaldybės 2020–2022 metų strateginio veiklos plano **Švietimo kokybės ir prieinamumo gerinimo programą** Vilniaus rajono savivaldybėje vystoma ir gerinama savivaldybės švietimo įstaigų infrastruktūra: švietimo įstaigos renovuojamos, modernizuojamos, statomi priestatai, atliekami vidaus patalpų remontai, teritorijų aptvėrimas, stadionų, sporto ir vaikų žaidimo aikštelių įrengimas bei atnaujinimas.

**Gerinant ugdymo paslaugų prieinamumą** 2020 m. Savivaldybėje buvo vykdomos 3 naujos statybos – statomi 3 nauji švietimo įstaigų priestatai: **Marijampolio vaikų lopšelio-darželio** ir Nemėžio šv. Rapolo Kalinausko gimnazijos **Grigaičių pradinio ugdymo skyriaus** priestatai bei vykdoma **Pagirių „Pelėdžiuko“** vaikų darželio rekonstrukcija su priestato statyba, kuriame bus atidarytos 6 papildomos ikimokyklinio ugdymo grupės, įgyvendinant projektą „Vilniaus r. Pagirių „Pelėdžiuko“ vaikų darželio ugdymo prieinamumo didinimas“ (projekto vertė – 2 mln. Eur). Marijampolio vaikų lopšelio-darželio modernizavimo (darbų vertė – 590 tūkst. Eur) ir Nemėžio šv. Rapolo Kalinausko gimnazijos Grigaičių pradinio ugdymo skyriaus pastato modernizavimo (darbų vertė – 598 tūkst. Eur) su naujų priestatų statyba darbai jau baigti. Šie darbai buvo finansuojami iš savivaldybės biudžeto lėšų. Toliau vykdomas **Rudaminos meno mokyklos** infrastruktūros modernizavimas (projekto vertė 2,8 mln. Eur).

Be to, 2020 m. buvo baigti vidaus patalpų modernizavimo darbai **Mickūnų gimnazijoje** (darbų vertė – 1 mln. 200 tūkst. Eur) ir **Rukainių** **gimnazijoje** (darbų vertė – 1 mln. Eur). Toliau vidaus modernizavimo darbai vyko **Nemėžio šv. Rapolo Kalinausko gimnazijoje** (darbų vertė – 1 mln. 500 tūkst. Eur). Visi šie darbai buvo finansuojami iš savivaldybės ir valstybės biudžeto bei Europos Sąjungos lėšų.

2020 m. vasarą buvo pradėti renovacijos ir modernizavimo darbai **Kalvelių Stanislavo Moniuškos gimnazijoje** (darbų vertė – 1 mln. 500 tūkst. Eur) bei **Riešės šv. Faustinos Kovalskos pagrindinės mokyklos**  ikimokyklinio, priešmokyklinio ir  pradinio ugdymo pastate (darbų vertė – 500 tūkst. Eur). Riešės šv. Faustinos Kovalskos pagrindinės mokyklos ikimokyklinio, priešmokyklinio ir  pradinio ugdymo pastato renovacijos ir modernizavimo darbai 2020 m. buvo baigti, o Kalvelių Stanislavo Moniuškos gimnazijoje buvo atlikta pastato išorės renovacija ir toliau vyko vidaus patalpų remontas.

Taip pat toliau statybos darbai vyko **Nemenčinės Konstanto Parčevskio** gimnazijoje. 2020 m. buvo pradėti paruošiamieji darbai perėjos, jungiančios gimnazijos korpusus, įrengimui (bendra projekto darbų vertė – 1 mln. 30 tūkst. Eur). 2020 m. buvo atlikta darbų už 355 tūkst. Eur (300 tūkst. Eur skirta iš Valstybės investicijų programos (toliau – VIP), 55 tūkst. Eur iš savivaldybės biudžeto lėšų).

2020 m. keliose švietimo įstaigose buvo įdiegti **atsinaujinantys energijos šaltiniai**: Nemenčinės vaikų darželyje buvo įrengtos saulės baterijos (fotovoltinė elektrinė) (vertė 55 tūkst. Eur), Paberžės šv. Stanislavo Kostkos gimnazijos skyriuje Visalaukės mokykloje-daugiafunkciame centre (vertė 16 tūkst. Eur) ir Nemenčinės vaikų darželyje (vertė 30 tūkst. Eur) įrengti šilumos siurbliai oras-vanduo.

Be to, kitose **57-iose** savivaldybės švietimo įstaigose 2020 m. taip pat buvo atlikti įvairūs patalpų remonto, teritorijų tvarkymo darbai, atnaujintos arba įrengtos naujos vaikų žaidimo aikštelės, lauko klasės, mokyklos pritaikytos specialiųjų ugdymosi poreikių turintiems mokiniams,įsigyta baldų bei kito inventoriaus, ir šiam tikslui iš savivaldybės biudžeto lėšų **iš viso** buvo panaudota beveik **2 mln. Eur.**

Siekiant savivaldybės švietimo įstaigose įrengti visus saugos reikalavimusatitinkančias **vaikų žaidimo aikšteles**, 2020 m. savivaldybėje buvo atnaujintos arba įrengtos naujos vaikų žaidimo aikštelės Avižienių, Mickūnų gimnazijose, Mostiškių mokykloje-daugiafunkciame centre, Riešės šv. Faustinos Kovalskos, Pakenės Česlovo Milošo pagrindinėse mokyklose, Buivydiškių, Kalvelių, Nemenčinės, Riešės, Rukainių vaikų darželiuose, Avižienių, Marijampolio, Mickūnų, Nemenčinės, Nemėžio vaikų lopšeliuose-darželiuose, Rudausių daugiafunkciame centre, ir šiam tikslui per metus buvo panaudota apie **240 tūkst. Eur**.

Dviejose savivaldybės mokyklose buvo atlikti patalpų remonto darbai, pritaikant jas **specialiųjų ugdymosi poreikių** **turintiems mokiniams**: Zujūnų gimnazijos **Čekoniškių** pagrindinio ugdymo skyriuje (skirta 52,1 tūkst. Eur) ir Sudervės Mariano Zdziechovskio pagrindinės mokyklos **Rastinėnų** pradinio ugdymo skyriuje (skirta 36,6 tūkst. Eur).

**Vilniaus rajono savivaldybės švietimo įstaigų remonto darbai 2020 m.**

|  |  |  |  |
| --- | --- | --- | --- |
| Eil. Nr. | Švietimo įstaigos pavadinimas | Tikslas | Suma (Eur) **SB** |
| **Gimnazijos** |   |
|  | Avižienių gimnazija | Vandentiekio, nuotekų remonto darbai ir sporto salės apšvietimo keitimas, inventoriaus įsigijimas | 22000 |
| Vaikų žaidimo aikštelės ir lauko klasės įsigijimas | 24200 |
|  | Bezdonių Julijaus Slovackio gimnazija | Sanitarinių mazgų remontas | 20000 |
|  | Buivydžių Tadeušo Konvickio | Gimnazijos stogo remontas, ikimokyklinio ugdymo skyriaus pavėsinių remontas  | 29000 |
|  | Egliškių šv. Jono Bosko gimnazija | Mokyklos muziejaus pastato atnaujinimo darbų I etapas | 17000 |
|  | Juodšilių šv. Uršulės Leduchovskos | Avarinių pastatų griovimo darbai, katilinės remontas | 22500 |
|  | Kalvelių „Aušros“ gimnazija | Klasių grindų dangos keitimas, neįgaliųjų keltuvo įrengimas | 32200 |
|  | Kalvelių Stanislavo Moniuškos | Karnizų, roletų, baldų įsigijimas | 9900 |
|  | Lavoriškių Stepono Batoro gimnazija | Katilinės ir vidaus patalpų remontas | 14000 |
|  | Maišiagalos kun. Juzefo Obrembskio | Rekuperatoriaus įrengimas, stogo skardinimas, kamino, vandentiekio remonto bei kiti smulkūs remonto darbai, inventoriaus įsigijimas | 28000 |
|  | Maišiagalos Lietuvos didžiojo kunigaikščio Algirdo | Inventoriaus įsigijimas | 4500 |
|  | Marijampolio Meilės Lukšienės gimnazija | Lauko klasės, baldų įsigijimas, teritorijos tvarkymo projekto parengimas | 28000 |
|  | Medininkų šv. Kazimiero gimnazija | Kanalizacijos trasos vamzdžių keitimas ir atstatomieji darbai, koridoriaus remontas, lietaus nuvedimo sistemos įrengimas, baldų įsigijimas | 46400 |
|  | Mickūnų gimnazija | Vejos pjovimo traktoriuko įsigijimas, vaizdo stebėjimo kamerų įrengimas | 7300 |
| Vaikų žaidimo aikštelės įrengimas | 13500 |
|  | Nemenčinės Gedimino gimnazija | Apšvietimo keitimas, neįgaliųjų keltuvo rekonstrukcija, valgyklos švediško stalo įrangos įsigijimas, aikštelės rekonstrukcijos projekto parengimas, inventoriaus įsigijimas | 97400 |
|  | Nemenčinės Konstanto Parčevskio | Riebalų gaudyklių įrengimas, valgyklos remonto darbai, gaisrinės signalizacijos remontas, stadiono priežiūros darbai | 20200 |
|  | Nemėžio šv. Rapolo Kalinausko  | Rūsio lietaus surinkimo tinklų įrengimas; Grigaičių skyriaus remonto darbai, baldų įsigijimas | 25900 |
|  | Paberžės šv. Stanislavo Kostkos | Stebėjimo sistemos įrengimas, sporto salės įrangos įsigijimas | 8800 |
|  | Paberžės „Verdenės“ gimnazija | Vidaus patalpų remontas, vėdinimo sistemos įrengimas, fasado, laiptų, sanitarinių mazgų remontas, trinkelių įrengimas | 92800 |
|  | Pagirių gimnazija | Kiemo vartų ir apšvietimo įrengimas, durų keitimas, inventoriaus įsigijimas | 30000 |
|  | Rudaminos Ferdinando Ruščico | I ir II aukštų sanitarinių mazgų, gaisrinės signalizacijos remontas | 54900 |
|  | Rukainių gimnazija | Sporto salės grindų atnaujinimas, elektros įvado, santechnikos ir kiti remonto darbai | 27200 |
|  | Valčiūnų gimnazija | IV korpuso pastato atnaujinimo (modernizavimo) projekto parengimas | 17800 |
| Tvoros įrengimas | 18500 |
|  | Zujūnų gimnazija | Teritorijos gerbūvio darbai, pagalbinių rūsio patalpų remontas, sporto salės sienų ir lubų, rūbinių remontas, koridoriaus sienų dažymas; Čekoniškių skyriaus vidaus patalpų remontas, įėjimo neįgaliesiems įrengimas | 254000 |
| **Pagrindinės mokyklos** |  |
|  | Bezdonių „Saulėtekio“ | Dalies stogo dangos keitimas, aikštelės, aplinkos tvarkymo darbai, klasės grindų remontas | 46300 |
|  | Dūkštų | Valgyklos remontas ir konvekcinės krosnies įrengimas | 5100 |
| Tvoros įrengimas  | 12500 |
|  | Eitminiškių | Krepšinio lentų įrengimas, inventoriaus įsigijimas | 1500 |
|  | Kyviškių | Indaplovių įsigijimas | 1000 |
|  | Mostiškių mokykla-daugiafunkcis centras | Virtuvės įrangos įsigijimas | 5000 |
| Vaikų žaidimo aikštelės įrengimas | 12000 |
|  | Pakenės Česlovo Milošo | Šviestuvų keitimas, dangos įrengimas vaikų žaidimo aikštelėje, gaisro aptikimo sistemos įrengimas | 19900 |
|  | Rakonių | Interaktyvių ekranų įsigijimas | 5000 |
|  | Riešės šv. Faustinos Kovalskos | Karvio skyriaus sandėlio išardymas ir naujo pastatymas, grindų keitimas, inventoriaus įsigijimas | 10200 |
| Vaikų žaidimo aikštelės įrengimas | 16000 |
| Tvoros įrengimas (Riešės g. 28) | 11200 |
| Tvoros įrengimas (Mokyklos g. 19) | 30000 |
|  | Sudervės Mariano Zdziechovskio | Gaisrinės sistemos įrengimas, katilinės remontas, sporto aikštelės aptvėrimo segmentų keitimas, sanitarinių mazgų remontas; Rastinėnų skyriaus vidaus patalpų remontas, avarinės būklės sandėlio griovimas ir naujo pastatymas, keltuvo įrengimas neįgaliesiems, baldų ir sensorinių priemonių įsigijimas | 59000 |
| Rastinėnų skyriaus teritorijos aptvėrimas | 12000 |
|  | Šumsko | Virtuvės įrengimas, sporto salės grindų remontas, įėjimo laiptų, pėsčiųjų tako remonto darbai | 28000 |
| **Pradinės mokyklos** |  |
|  | Buivydiškių | Priešmokyklinės grupės patalpų remontas, koridoriaus sienų dažymas, baldų ir inventoriaus priešmokyklinei grupei įsigijimas | 45000 |
|  | Veriškių | Įėjimo laiptų ir verandos grindų remonto darbai, trinkelių įrengimas | 9400 |
| **Mokyklos-darželiai** |  |
|  | Skaidiškių | Koridoriaus grindų, virtuvėlių remontas, šilumos mazgo remonto darbai, vaikų žaidimo kambario remonto darbai | 55000 |
| **Vaikų darželiai** |  |
|  | Bezdonių | Skalbyklos įrengimas, virtuvės ir maisto dalinimo patalpų remontas, virtuvės įrangos įsigijimas, vaikų žaidimo kambario įrengimas | 61600 |
|  | Buivydiškių | Vidaus patalpų remontas, šaligatvių taisymo ir įrengimo darbai | 47400 |
| Vaikų žaidimo aikštelės įrengimas | 16600 |
|  | Glitiškių | Katilo įengimas ir remonto darbai | 12000 |
|  | Kalvelių | Santechnikos darbai ir apdaila, virtuvės baldų ir inventoriaus įsigijimas | 29600 |
| Vaikų žaidimo aikštelių remontas | 17200 |
|  | Nemenčinės | Vidaus patalpų remontas | 27300 |
| Vaikų žaidimo aikštelių įrengimas | 60500 |
| Rudausių skyriaus vaikų žaidimo aikštelės įrengimas | 12000 |
|  | Pagirių „Pelėdžiuko“ | I aukšto koridoriaus remontas | 12000 |
|  | Riešės | Vaikų žaidimo aikštelės įrengimas | 7500 |
|  | Rukainių | Vaikų žaidimo aikštelės remontas | 2000 |
| **Vaikų lopšeliai-darželiai** |  |
|  | Avižienių | Indaplovių įsigijimas | 6000 |
| Vaikų žaidimo aikštelių remontas, vaikų žaidimo aikštelės įrengimas | 25200 |
|  | Kabiškių | I aukšto tualetų remontas, laiptinių remontas, vaikų miegamųjų grindų remonto darbai | 32900 |
|  | Lavoriškių | Lietvamzdžių ir trinkelių remontas | 9000 |
|  | Marijampolio | Pavėsinių remontas, baldų ir virtuvės įrangos įsigijimas, projekto techninės priežiūros vykdymas | 32800 |
| Teritorijos aptvėrimas | 21500 |
| Vaikų žaidimo aikštelės įrengimas | 3500 |
|  | Maišiagalos | Kondicionierių įrengimas, pavėsinės sienos ir durų remontas | 5800 |
|  | Mickūnų | Vaikų žaidimo aikštelės ir katilinės remontas | 2700 |
|  | Nemenčinės | Vidaus patalpų remonto techninio projekto parengimas, lauko scenos, lauko klasės ir pavėsinės įrengimas, inventoriaus įsigijimas | 46200 |
| Vaikų žaidimo aikštelės remontas  | 15800 |
|  | Nemėžio | Vidaus patalpų remontas | 8000 |
| Vaikų žaidimo aikštelės remontas | 4700 |
|  | Rudaminos | Takelio asfaltavimas, lauko pavėsinės ir ūkinio sandėliuko įrengimas, katilinės siurblių keitimas, indaplovės įsigijimas | 32200 |
|  | Valčiūnų | Salės remontas | 12100 |
| **Neformaliojo švietimo mokyklos** |  |
|  | Nemenčinės muzikos mokykla | Langų ir durų keitimas | 4000 |
|  | Pagirių meno mokykla | Instrumentų ir išmaniojo ekrano įsigijimas | 11800 |
|  | Vilniaus rajono savivaldybės sporto mokykla | Teniso aikštelės remontas, baldų administraciniam pastatui, sportinės aprangos, inventoriaus įsigijimas | 34400 |
| **Iš viso:** | **1 964 400** |

Iš viso iki 2020 m. pabaigos buvo renovuota / modernizuota **86 proc.** savivaldybės mokyklų ir ikimokyklinio ugdymo įstaigų. 20 savivaldybės mokyklų, kuriose mokiniai ugdomi pagal bendrojo ugdymo programas, bei 43 švietimo įstaigos, kuriose vaikai ugdomi pagal ikimokyklinio ir priešmokyklinio ugdymo programas, turėjo atitinkamus higienos pasus.

**Sporto objektų infrastruktūros plėtra**

Taip pat Savivaldybė didelį dėmesį skyrė sporto infrastruktūros vystymui ir tobulinimui bei aktyvios gyvensenos skatinimui. 2020 m. buvo įrengti sporto aikštynai prie Medininkų šv. Kazimiero bei Mickūnų gimnazijų bei pradėti Nemėžio šv. Rapolo Kalinausko gimnazijos sporto aikštyno tvarkymo darbai. Taip pat buvo įrengta biatlono trasa prie naujai pastatyto Vilniaus rajono savivaldybės sporto mokyklos administracijos pastato Nemenčinėje.

**ŠVIETIMO FINANSAVIMAS**

Kadangi Vilniaus rajono savivaldybėje švietimas laikomas prioritetine sritimi, jo finansavimui skiriama beveik pusė viso Savivaldybės biudžeto, be to, savivaldybės švietimo įstaigos finansuojamos iš specialiosios tikslinės dotacijos (mokymo lėšų ugdymo reikmėms) bei kitų finansavimo šaltinių lėšų.

Švietimo įstaigoms 2020 m. skirti asignavimai sudarė **48 mln. 11,7 tūkst. Eur** (2019 m. – 41 mln. 559,9 tūkst. Eur). Pagal skiriamų mokymo lėšų sumą Vilniaus rajono savivaldybė yra 1-oje vietoje tarp Lietuvos rajoninių savivaldybių ir 6-oje vietoje visoje Lietuvoje – po didžiausių Lietuvos miestų.

**2020 metų švietimui skirtos biudžeto lėšos:**

|  |  |
| --- | --- |
| Lėšų šaltinis | Suma (Eur) |
|
|
| **Mokymo lėšos (specialioji tikslinė dotacija ugdymo reikmėms), iš jų:**Skaitmeninio ugdymo plėtrai: | **25 604 600**83 300 |
|  Neformaliajam vaikų švietimui skirtos ES lėšos | **380 200** |
| **Savivaldybės lėšos**, skirtos švietimo įstaigų savarankiškoms funkcijoms finansuoti, iš jų: Kompensacija už mokinių vežimą Kompensacija už mokytojų vežimą | **19 181 700**619 200270 000 |
| Valstybės biudžeto lėšos, skirtos 2020 m. neformaliojo vaikų švietimo mokyklų veiklos organizavimui ir ugdymo aplinkai gerinti  | **76 400** |
|  **Valstybinėms (perduotoms savivaldybėms) funkcijoms finansuoti**, iš jų: Socialinė parama už įsigytus produktus (nemokamas maitinimas) Jaunimo teisių apsauga | **712 300**695 00017 300 |
| **Biudžetinių įstaigų pajamos** programoms finansuoti, iš jų: Įnašai už vaikų ugdymą Įnašai už neformalųjį vaikų švietimą Tėvų įnašai už vaikų maitinimą Įstaigų pajamos programoms finansuoti Įnašai už mokamas paslaugas valgyklose | **1 618 800**467 40048 900610 3004 000488 200 |
| **Kitos dotacijos,** iš jų:Švietimo įstaigų ir pedagoginės psichologinės tarnybos psichologų priemokoms formuluojant papildomas užduotis individualiam darbui teikiant pagalbą psichologinių sunkumų patiriantiems mokiniams:Išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas:Vaikų vasaros stovykloms ir neformaliojo vaikų švietimo veikloms finansuoti:Vėdinimo ir kondicionavimo sistemoms savivaldybių egzaminų centruose-grupėse 2020 metais įrengti, paskirstymas: | **412 001**5 55569 581240 90095 965 |
| **Iš viso:** | **48 011 722** |

Nuo 2020 m. sausio 1 d. Vilniaus rajono savivaldybės švietimo įstaigų techninio personalo darbuotojams ir mokyklų bibliotekininkams buvo padidinti pareiginės algos pastoviosios dalies koeficientai 20 proc.

Iki 2020 m. rugpjūčio 31 d. Vilniaus rajono savivaldybės mokytojams, dirbantiems pagal ikimokyklinio ugdymo programą, bei meninio ugdymo mokytojams, dirbantiems pagal ikimokyklinio ir (arba) priešmokyklinio ugdymo programą, pareiginės algos koeficientai buvo didinami 20 proc.